Organizator protesta „1 od 5 miliona“ završio u Urgentnom centru - INTERVJU.RS\nJedan od organizatora protesta „1 od 5 miliona“ Srđan Marković, koji je fizički napadnut večeras ispred zgrade Predsedništva, trenutno se nalazi u Urgentnom centru, saopštilo je Udruženje „1 od 5 miliona“.\nKako se podseća u saopštenju, Marković je napadnut od strane obezbeđenja predsednika države kod zgrade Predsedništva u završnici večerašnjeg protesta.\nRazlog je, navode iz „1 od 5 miliona“, neispoštovani dogovar i bahaćenje obezbeđenja predsednika Aleksandra Vučića.\nSrđan Marković, koji je fizički napadnut večeras ispred zgrade Predsedništva\nOn je u Urgentni odveden posle obilnog povraćanja i nesvestice, a trenutno je svestan i čeka prijem kod lekara, dodaje se u saopštenju.\nVanredna konferencija za štampu zakazana je za sutra u 12 časova ispred zgrade Predsedništva.\nSavez za Srbiju: Hitno identifikovati napadače\nSavez za Srbiju osudio je ovaj incident i zatražio da se hitno identifikuju oni koji su napali demonstrante, koji su u skladu sa prethodnim dogovorom sa policijom hteli da ispred zgrade Predsedništva ostave preporuke i zaključke ekspertskog tima protesta 1 od 5 miliona.\nKako se navodi u saopštenju, ako su u pitanju pripadnici MUP-a u civilu, oni i te kako znaju da pesnice nisu zakonom predviđene sredstvo za odbranu prostora oko zgrade Predsedništva.\n„Pesnice u obračunima koriste kriminalci i huligani, što su večerašnjim aktom postali ljudi koji su se na taj način obračunali sa demonstrantima“, navode iz SZS-a.\n„Postavlja se pitanje koliko smo daleko od Miloševićevog scenarija izvođenja tenkova na građane koji demonstriraju boreći se za slobodu i demokratiju. Javnost ima pravo da dobije informaciju ko su lica koja su pretukla učesnike protesta. Obaveza državnih organa je da protiv njih pokrenu zakonom predviđeni postupak“, zaključuju oni.\nSlične Teme:1 od 5 miliona, Aleksandar Vučić, incident, Izdvojeno, SNS


Telefon/fax: +381 (0)11/319-01-75 Mobilni: +381 (0)63/417-117\nAdvokat Vladan Gotovac se bavi pružanjem advokatskih usluga fizičkim i pravnim licima na teritoriji Republike Srbije sa sedištem advokatske kancelarije u Beogradu, Bulevar Mihajla Pupina 10g, YU Biznis Centar.\nPotiče iz advokatske porodice i treća je generacija pravnika. Cilj mu je da za svoje klijente ostvari najbolje moguće rezultate i najpovoljnija pravna rešenja.\nAdvokatska kancelarija se bavi zastupanjem domaćih i stranih fizičkih i pravnih lica pred sudovima u građanskim predmetima, privrednim sporovima i odbranama u krivičnim postupcima.Uža specijalnost advokatske kancelarije je zastupanje domacih i stranih privrednih subjekata u postupcima naplate potraživanja i zastupanje fizičkih i pravnih lica u postupcima naknade stete proizašle iz saobraćajnih nezgoda i povreda na radu. Advokat Vladan Gotovac poseduje iskustvo u postupanju u privrednim sporovima velike vrednosti i u predmetima sa elementom inostranosti. U dosadašnjem radu advokatska kancelarija ima veliki broj uspesno rešenih predmeta.\nAdvokatski pripravnik je Katarina Božović koja je na stručnoj praksi u advokatskoj kancelariji od 2017.godine. Diplomirala je 2016.godine na Pravnom fakultetu univerziteta u Beogradu.\nAdvokat Dragan Gotovac pruza usluge iz oblasti krivičnog prava, sa iskustvom preko 30 godina u postupcima po optužnicama za najteža dela opšteg i privrednog kriminaliteta, ratnih zločina i organizovanog kriminala.Bivsi je sudija i javni tužilac.Bavi se pružanjem advokatskih usluga fizičkim i pravnim licima na teritoriji Republike Srpske.\nAdvokat Jovan Gotovac pruža usloge iz oblasti privrednog i građanskog prava sa iskustvom zastupanja u sudskim postupcima visokog stepena složenosti i velike vrednosti.Pruža advokatske usluge na teritoriji Republike Srpske.


Srbija, 8. novembar/studeni 2019.\nU posetu Srbiji dolazi Tomas Zarzecki, direktor Radne grupe 231 Biroa za međunarodnu bezbednost i kontrolu naoružanja u Stejt departmentu, potvrdila je Američka ambasada u Beogradu Radiju Slobodna Evropa.\nČeška vlada nije promenila stav o pitanju nezavisnosti Kosova, kaže ministar spoljnih poslova Češke Tomaš Petriček.\nSve manje letova na aerodromu u Nišu\nAviokompanija Ryanair najavila je ukidanje linije Niš - Stokholm. Prethodno je za ukidanje leta ka Frankfurtu okrivila "monopol Er Srbije".\nProtest podrške Mariji Lukić održan u više gradova Srbije, s porukom da seksualne predatore mora stići pravda\nList Miroslavljevog jevanđelja za sedam Rerihovih slika\nRusija Srbiji vraća list ćirilične knjige iz 12. veka "Miroslavljevo jevanđelje", a Srbija zauzvrat Rusiji šalje sedam slika ruskog slikara Nikolaja Reriha koje se čuvaju u Narodnom muzeju u Beogradu.\nOd osam kineskih tehnoloških kompanija specijalizovanih za video nadzor koje su Sjedinjene Američke Države (SAD) početkom oktobra stavile na crnu listu zbog ugrožavanja ljudskih prava Ujgura, etničke muslimanske manjine koja naseljava severozapad Kine, tri su na neki način prisutne u Srbiji.\nBez susreta Vučića i demonstranata ispred RTS-a\nSituacija je postala napeta u momentu kada se pojavila grupa koja je skandirala „Aco, Srbine“ i parole protiv opozicionih političara.\nŽivković umesto tužilaštva presavio tabak zbog 'Krušika'\nZoran Živković je podneo Tužilaštvu za organizovani kriminal u Beogradu krivičnu prijavu protiv predsednika Srbije Aleksandra Vučića, ministra policije Nebojše Stefanovića, njegovog oca Branka Stefanovića i bivšeg direktora firme "Krušik" Valjevo Mladena Petkovića zbog, kako je naveo, organizovanja


Navaro: U regionu jedino u Srbiji rast građevinskih projekata - Bizlife.rs\nNavaro: U regionu jedino u Srbiji rast građevinskih projekata\n21:50 Beograd, 18/12/2011\nGustavo Navaro, generalni direktor kompanije „Holcim Srbija“, izjavio je danas da je, uprkos krizi, ove godine u Srbiji zabeležen rast tržišta cementa od 2,5 odsto po čemu je ona jedina zemlja u regionu gde je zabeležen porast broja gradjevinskih projekata.\nNavaro je ukazao da je u Srbiji broj izdatih gradjevinskih dozvola u septembru 2011. bio za oko 10 odsto viši u odnosu na isti period prošle godine.\n„U Srbiji je trenutno otvoreno nekoliko stotina gradilišta, medju kojima prednjači Vojvodina“, naglasio je prvi čovek Holcim Srbija.\nNavaro je ocenio da je, posle dve godine pada tržišta cementa u Srbiji od ukupno oko 30 odsto, 2011. prva godina u kojoj tržište beleži rast koji je značajnim delom bio pokriven cementom iz uvoza.\nNavaro je ukazao da se u uvozu cementa u Srbiju javljao veliki problem u toku 2011, zbog kupovine tog gradjevinskog materijala lošeg kvaliteta sa Kosova i Metohije i iz Albanije.\n„I pored toga, nivo proizvodnje količine cementa, betona i agregata (peska i šljunka) u kompaniji Holcim Srbija u toku 2011. bio je sličan proizvodnji ostvarenoj u prethodnoj godini“, rekao je Navaro.za korporativnu filantropiju i doprinos lokalnoj zajednici, jer je dugoročno rešio probleme vodosnabdevanja u Popovcu i okolnim selima, za koje je izdvojeno oko 60.000 evra\ngrađevina projekti Srbija


VOZAČI OPREZ: Zbog niskih temperatura u jutarnjim satima moguća je poledica - LasvanskaDolina.info\nVOZAČI OPREZ: Zbog niskih temperatura u jutarnjim satima moguća je poledica\nOvoga jutra se saobraća po vlažnom, odnosno mokrom kolovozu. Zbog niskih temperatura u jutarnjim satima moguća je poledica u višim planinskim predjelima, kao i na mostovima i prilazima tunelima.\nJutros vozačima iz BIHAMK-a skreću pažnju na mjestimično smanjenu vidljivost, zbog magle na širem području Sarajeva, Maglaja, Donjeg Vakufa, Jajca, Orašja, Odžaka, Bihaća, Bosanskog Petrovca i Ključa.\n– Vozači se savjetuju da, bez obzira na vremenske i saobraćajne uslove, voze maksimalno oprezno i da obavezno drže odstojanje između vozila – saopćeno je iz BIHAMK-a.\nIzgradnja kružne raskrsnice izvodi se na magistralnom putu Klašnice-Laktaši zbog čega se saobraćaj putničkih vozila i autobusa preusmjerava obilaznicom kroz Laktaše, dok se teretni saobraćaj preusmjerava na auto put.\nZbog radova na redovnom održavanju tunela Karaula na magistralnom putu Olovo-Kladanj, danas će se u vremenu od 09 do 15 sati saobraćati starom cestom.\nDanas će, u vremenu od 12 do 13 sati, zbog neophodnih radova, tunel Crnaja (Konjic-Jablanica) ostati bez napajanja električnom energijom, pa vozače molimo da voze opreznije.\nUsporeno, zbog radova, saobraća se i na putnim pravcima: Sarajevo-Tuzla, Vitez-Travnik, Živinice-Banovići, Drvar-Bosansko Grahovo, Rogatica-Ustiprača, Gromiljak-Blažuj, Posušje-Široki Brijeg i Šuica-Tomislavgrad.\nNa graničnim prijelazima nema dužih zadržavanja. Na graničnom prijelazu Hum/Šćepan Polje nije dozvoljen ulazak u Crnu Goru, dok je na graničnom prijelazu Metaljka ulazak u Crnu Goru moguć u vremenu od 07 do 19 sati.\nHRVATSKA: Velike gužve na granicama, za ulaz u državu se čeka nekoliko sati\nGRANIČNA POLICIJA BIH: U akciji blagdanskog darivanja\nVOZAČI OPREZ: Ovo su putevi u BiH koje biste danas trebali izbjeći\nŠVICARSKA: Osigurava dodatnih 452.000 KM pomoći migrantima u BiH\nINDONEZIJA: U snažnom zemljotresu poginulo najmanje 35 osoba\nVELIKA KLADUŠA: Migranti spasili ženu od utapanja\nCrna Kronika (19)\nSredišnja Bosna (11)


Šta je inteligencija i kako se meri? - Vaš psiholog\nMerenje inteligencije se danas sprovodi uz pomoć testova inteligencije koji su sastavljeni iz grupa zadataka koji mere specifične intelektualne sposobnosti, a kao rezultat se dobija jedinstveni IQ skor koji je produkt merenja svih ovih sposobnosti. Postoje različiti testovi inteligencije i oni se mogu razlikovati po odabiru i stepenu zastupljenosti specifičnih intelektualnih sposbnosti koje mere. Ono što je važno, prilikom upotrebe testova inteligencije, jeste da oni moraju biti standardizovani za populaciju kojoj pripada osoba kojoj se meri inteligencija (više o standardizaciji testova pročitajte ovde). Testovi inteligencije koji se nalaze na internetu ili u časopisima nisu standardizovani na našem uzorku pa rezultati koji se pritom dobijaju nisu validni.\nU našem savetovalištu od nedavno postoji mogućnost merenja inteligencije, više o tome pročitajte ovde.


O NAMA - 101 Hair Clinic | Lečenje Opadanja Kose | Alopecija\nDobro Došli u 101 Hair Clinic\nOd 1974-te godine, 101 Hair Clinic je vodeći centar u ovoj oblasti na Balkanu.\nSa četiri moderne evropske klinike smeštene u Skoplju, Beogradu, Zagrebu i Istanbulu, 101 Hair Clinic je jedan od vodećih centara protiv opadanja kose i za stimulisanje ponovnog rasta kose.\nMeđunarodno edukovani tim trihologa, dermatologa, plastičnih hirurga i terapeuta stoji Vam na raspolaganju za efikasno rešavanje Vašeg problema.\nDigitalna dermatoskopija sa savremenim trihološkim softverom omogućuje postavljanje pravilne i tačne dijagnoze, što je ključno za tretiranje problema sa opadanjem kose.\nTretmani koje koristimo u svojim klinikama odobreni su od strane američke Agencije za hranu i lekove – FDA kao sigurni, najsavremeniji i isključivo efikasni tretmani protiv opadanja kose.\nSvi proizvodi koje Vam naš medicinski tim preporučuje u terapij su naučno dokazano efikasni i 100% prirodni i bez ikakvih štetnih dejstava po Vaše zdravlje.\nHiljade uspešnih priča naših zadovoljnih klijenata, potkrepljenih velikom kolekcijom pre-posle fotografija, svedoče o stručnosti naših lekara i uspešnosti naših tretmana i proizvoda u lečenju opadanja kose.\nVodeća Međunarodna Кlinika\nŠta je to što nas čini vodećom međunarodnom klinikom u lečenju opadanja kose?\n101 Hair Clinic – trihološki centar za probleme kose i negu kose svojim klijentima nude klinički dokazane proizvode i klinički odobrene tretmane. To znači da naši klijenti dobijaju sve potrebne preparate i tretmane u našoj klinici. Koji preparat je najadekvatniji za Vas, odnosno koji tretman bi Vama naši doktori preporučili, zavisi od dijagnoze koju će ustanoviti naši doktori, po izvršenoj triholoskoj analizi Vaše kose i kože glave.\nZa svakog našeg klijenta izrađuje se individualni plan terapije, da bi se garantovali maskimalni efekti u rastu kose. Pored lokalne terapije, koju koristite kod kuće, naši doktori Vam mogu preporučiti i adekvatni klinički tretman, koji se izvodi u našoj klinici u cilju postizanja optimalnih rezultata.\n101 Foot Clinic je jedan od vodećih centara za lečenje oboljenja noktiju i stopala\n101 Body Clinic je jedan od vodećih centara za tretiranje estetskih problema na licu i telu.


Objavljeno: 08.03.2013, 14:09:05 , 14:11:20\nInteza Sanpaolo grupa jača internacionalno poslovanje\nBankarska grupacija Inteza Sanpaolo (Intesa)otvorila je filijalu za poslovanje sa korporativnim klijentima u Varšavi, koja je zamenila nekadašnje predstavništvo grupe osnovano 1997. godine u tom gradu, saopštila je danas Banka Inteza u Srbiji.\nBEOGRAD - Bankarska grupacija Inteza Sanpaolo (Intesa)otvorila je filijalu za poslovanje sa korporativnim klijentima u Varšavi, koja je zamenila nekadašnje predstavništvo grupe osnovano 1997. godine u tom gradu, saopštila je danas Banka Inteza u Srbiji.\nJačanjem prisustva u Poljskoj, grupa nastoji da kroz konsolidaciju internacionalne poslovne mreže podstakne razvoj italijanskih kompanija u inostranstvu, bilo da je reč o malim i srednjim preduzećima, ili velikim privrednim subjektima.\nTakođe, cilj grupacije je da promoviše veći stepen interakcije sa lokalnim i međunarodnim klijentima i podrži spoljnotrgovinsku razmenu između Italije i Poljske.\nOtvaranje filijale u Varšavi dodatno unapređuje međunarodno poslovanje Inteza Sanpaolo grupe, koja je već sada aktivna u više od 40 zemalja, navedeno je u saopštenju.\nZahvaljujući mreži filijala, predstavništava i banaka specijalizovanih za poslovanje sa privredom, Inteza Sanpaolo je prisutna u 29 zemalja, podržavajući prekogranične aktivnosti korporativnih klijenata i kompanija.\nTagovi: Inteza, banka, bankarstvo, Inteza San Paolo


Sada je na potezu Zapad: Mora se Priština naterati na sledeći korak - 23.03.2021, Sputnik Srbija\nZapad će morati da Aljbina Kurtija i zvaničnu Prištinu dovede za pregovarački sto sa Beogradom i natera na realizaciju ZSO ako ne žele status kvo. Pominjanje... 23.03.2021, Sputnik Srbija\nSamo ne nastvaljati nikakve dalje pregovore dok ne ispune ZSO u svom punom kapacitetu! I neće biti većih problema.\nOn napominje da je Kurti ostao pri čvrstim stavovima u odnosu na Beograd i posle glasanja o vladi u ponedeljak i stupanja na premijersku dužnost – on ne daje prioritet pregovorima.\nZapad mora naterati Kurtija i Prištinu na pregovore\n„To je maksimalistička platforma koja podrazumeva samo priznanje Kosova od strane Beograda i poziciju da se radi o dva ravnopravna subjekta u pregovorima i da se razgovara o pitanjima koja imaju karakter bilateralnih odnosa,“ napominje Milivojević.\nSa takvom platformom nije moguće očekivati nastavak pregovora, jer se ni srpska pozicija neće menjati.\n„U takvim okolnostima je teško očekivati bilo kakav nastavak dijaloga i bilo šta što je suštinski vezano za normalizaciju odnosa. Međutim, mislim da će tu ipak odlučujuću ulogu imati strani faktor Brisel i Vašington koji su zainteresovani za nastavak pregovora iz prostog razloga jer je kosovsko pitanje u ovom regionu postalo pitanje od geostrateške važnosti pre svega za NATO, i njegovog proširenja kao i globalne odnose na relaciji Vašington-Moskva–Peking,“ objašnjava naš sagovornik.\nZa očekivati je, dodaje Milivojević, da ti centri moći učine pritisak prema Kurtijevoj vladi kako bi ona kad je reč o spoljnoj politici ipak u svoje prioritete stavila dijalog sa Beogradom.\nI Brisel je zabrinut\n„Nije slučajno što je u ponedeljak na dnevnom redu na sastanku Ministra spoljnih poslova EU jedno od pitanja bilo i pitanje nastavka dijaloga Prištine i Beograda kao i najava da će se sledećeg meseca o tome detaljnije razgovarati. Brisel je već više puta istakao da žele da se otvorena pitanja na ovom prostoru reše i to na način koji je američki predsednik u svojoj čestitki za dan državnosti Srbiji i napisao. Što se mene tiče, imamo potpunu sinhronizaciju EU i Vašingtona i u pogledu ciljeva i načina kako ovo pitanje trba rešiti,“ uveren je Milivojević.\nUpravo ovo će kako kaže biti odlučujuće i za ponašanje nove vlade u Prištini bez obzira na želje premijera Aljbina Kurtija.\n„On je u ekspozeu dao prioritet onome što su unutrašnja pitanja i onome što smatra da opterećuje kosovsko društvo. Interesantno je da je pre ekspozea naglašeno pozdravljao američkog ambasadora kao i da je u svom ekspozeu pomenuo samo Ameriku i Albaniju. Time je dao do znanja gde je njegov strateški pristup i na koga računa. Njegova buduća strategija kad je reč o spoljnom faktoru i glavnom partneru od koga očekuje da mu pomogne u realizaciji njegovih ciljeva je Vašington, a kad je reč o projekciji budućnosti Kosova onda je to Tirana, od koje očekuje da mu pomogne u realizaciji njegovih ciljeva i to je potvrda da ne odustaje od svojih velikoalbanskih ideja“ napominje sagovornik Sputnjika.\nSve u rukama osovine Nemačka-Amerika\nKosovo nije samostalno bez obzira ko je na vlasti, dodaje Milivojević i samim tim je uveren da će presudnu ulogu imati američko–nemačka koalicija koja je usaglašena oko stava po pitanju Kosova i potrebe da samo priznanje od strane Beograd može da bude i osnova i rešenje.\n„Dakle, oni bi granice na Balkanu koje podrazumevaju Srbiju bez Kosova i Kosovo kao nezavisnu državu uključenu u evroatlantske integracije u punom smislu te reči,“ napominje Milivojević.\nSam sastav vlade dodaje on, je interesantan pre svega jer su Srbi dobili samo jedno ministarsko mesto iako Ustav Kosova kaže da u svakoj vlada koja ima više od 12 ministarstava, dva moraju da pripadnu Srbima.\n„To je jedno od pitanja, a drugo koje je značajno je i pitanje izbora predsednika Kosova. I u tim okolnostima će nedostajati stav Srpske liste jer je potreban 81 poslanik što Kurti nema čak i sa glasovima DSV –a,“ napominje Milivojević.\nBez ZSO nema pregovora\nMilivojević smatra da ako je zapad zainteresovan da se dijalog nastavi i da se političke prilike stabilizuju, onda moraju obezbediti i izbor predsednika ubrzo kako bi vlada bila punoj funkciji.\n„Teško je pretpostaviti da bi zapad mogao prihvati politički vakum u nizu izbora koje čeka region i bojim se da ako se ostavi ostavi prostor i ne deluje na Kurtija i ne bude nastavka pregovora onda to znači da postoji vrsta konsenzusa da imamo status kvo. A to bi moglo i da znači da nema rešenja na silu i da se moraju uvažiti srpski interesi i da se u tom pravcu moraju tražiti rešenja,“ kaže Milivojević.\nTo što Kurti izričito govori da je protiv Zajednice srpskih opština, zaključuje Milivojević, je neodrživo ako se želi nastavak dijaloga. Tako da će i to biti, kako kaže, jedan od elementa prema kome ćemo moći da procenjujemo da li zapad ima uticaj prema dijalog i kakva je on u stvari.\n24 Mart, 02:20


Dve nezgode: Padovi u Padinskoj Skeli i Borči - www.lobi-info.rs\n17. marta 2014. 16. februara 2015.\nU Padinskoj Skeli na aerodromu „Lisičji jarak“ u subotu oko 15 h pao je sa visine od oko deset metara padobranac starosti oko 46 godina. Muškarac je zadobio iščašenje levog lakta, zbrinut je na licu mesta i transportovan je u VMA.\nU Borči u ulici Ranka Miljića bb sinoć oko 22 h muškarac starosti oko 30 godina pao je sa visine od oko 12 metara. Zadobio je kontuziju glave i leđa i sa krvarenjem iz nosa na licu mesta je zbrinut i transportovan u Urgentni centar.\nPovređeni su zbrinuti na VMA i u Urgentnom centru i nalaze se van životne opasnosti.


Paket ekonomskih mera težak 5,1 milijardu evra – Portal NAŠE SELO\nPosted on March 31, 2020 April 1, 2020 Author Sonja Cvetković\tComment(0)\n“Ova kriza nije izazavana u Srbiji, nismo mi krivi, ovo je globalna kriza sa kojom se svi suočavaju u svetu. Ono što je razlika, Srbija ovu krizu čeka i bori se nikada snažnija”, tvrdi ministar finansija.\n“5,1 milijarda evra iznosi vrednost paketa mera, to je polovina našeg BDP-a. Mere su podeljene na četiri dela, mere poreske politike, pomoć zaposlenima, pomoć likvidnosti i svakom punoletnom građaninu”, naveo je Mali.\n“161 milijarda dinara je vrednost ove mere. Ovo je bio najvažniji zahtev naših privrednika, i mera kojom želimo da sačuvamo radna mesta. Dakle, svim privatnim preduzećima dajemo da obaveze isplate u 24 rate, ali ne pre januara 2021. godine”, rekao je Mali.\n“Nema pomoći onima koji su smanjili broj zaposlenih za više od 10 odsto”\n“Mi ne možemo da utičemo kako će se poslodavac ponašati, minimum je 65 odsto, ali može da isplati i 100 odsto. Naša preporuka kompanijama je uvek da isplate što više, Sada imate dovoljno podsticajnih stredstava da zadržite zaposne i održite nivo poslovanja”, kaže Čadež.\n“Tu vam je potreban atest ministarstva zdravlja, to je najčešći problem. Mi danas ne znamo kada neko donese masku, kakava je, ona mora da se testira, pogotovo ako ide u zdravstsvo” naveo je Čadež.\n” Nas, Privedniu komoru, je zamolila da ubrzamo kroz veledrogerije da dođu u celu Srbiju. Problem je bio što je bila limitirana cena maski, ali tržište je tržište i urađeno je ovo sa obaveznom maržom. Sada se i to tržište stabilizivalo i imamo maske, mi smo uspeli u jednom danu da se dogovorimo sa veledrogerijama da se te maske raspodele po celoj Srbiji”, kaže Čadež. Izvor Insajder


Ilustracija (Foto pss.rs)\nPolazna tačka je selo Belanska, a potom će planinari obići zaseok Otes, Jeleč grad, kao i Crni vrh (1.479m), gde će se spustiti do sela Grubetiće i krug zatvoriti u selu Belanska.\nUsled protivepidemijskih mera i ovogodišnja akcija trajaće samo jedan dan.\n„Zbog situacije sa korona virusom i procedure za prelazak administrativne linije, sprečeni smo da ove godine akciju organizujemo u dve etape. I ove, kao i prošle godine, akciju organizujemo na teritoriji opštine Novi Pazar sa izlaskom na najvećni vrh Rogozne – Crni vrh“, navodi Knežević.\nIako je ova akcija namenjena iskusnim planinarima, mogu se prijaviti i oni koji su fizički spremni, imaju adekvatnu opremu i imaju određeno iskustvo u kretanju u prirodi.\n„Uslov je da su članovi nekog kluba, mada ja puštam i one koji nisu, s tim što je potrebno da se na vreme prijave, da vidimo o kome se radi, da vidimo da li mogu adekvatno da se pripreme za učešće, jer tu je potrebno ipak malo iskustva“, ističe Knežević.\nOrganizator obezbeđuje prevoz iz Leposavića, a polazak je predviđen u 05.30h, dodaje Knežević.\n„Iz Leposavića cena prevoza je 700 dinara, a iz Novog Pazara u zavisnosti od broja prijavljenih“, navodi.\nTakođe, obezbeđen je i smeštaj kako u Leposaviću, tako i u Novom Pazaru.\n„U Novom Pazaru je organizovan smeštaj koji košta 1.200 dinara, a u Leposaviću je 800 dinara.“\nZainteresovani se mogu prijaviti do 23. marta na broj: 062 281 282 ili na imejl-adresu: knez003@mts.rs\nOva prolećna akcija pokrenuta je 2009. i prva je u kalendaru Planinarskog saveza Srbije koja otvara sezonu planinarenja na KiM.\nAkciju organizuju Planinarski klub „Кopaonik“ iz Leposavića u saradnji sa Planinarskim savezom Srbije.


Bivši zamenik komandanta specijalnog odreda Armije BiH "Zulfikar" Nihad Bojadžić uhapšen je u centru Sarajeva, zbog ubistvo više od 20 ljudi u Trusini, u opštini Konjic, tokom 1993. godine, saopštilo Tužilaštvo BiH.\n"Tokom napada ubijeno je 19 civila i tri vojnika Hrvatskog veća odbrane, mada su se ranije predali, dok je četvoro ranjeno od kojih dvoje dece", izjavio je potparol Tužilaštva BiH Boris Grubešić.\nBojadžić (47) je uhapšen po nalogu državnog tužilaštva, jer je osumnjičen da je tokom rata u BiH počinio ratne zločine protiv hrvatskog civilnog stanovništva i ratnih zatvorenika, kao zamenik komandanta specijalnog odreda Armije BiH "Zulfikar".\nOn je sa pripadnicima 45. brdske brigade Armije BiH "Neretvica", izveo napad na selo Trusina, 16. aprila 1993. godine.\nNa zahtev Tužilaštva BiH, 16. septembra ove godine uhapšena su četvorice bivših pripadnika specijalnog odreda "Zulfikar" i brigade "Neretvica" koji su, takođe, osumnjičeni da su počinili ratne zločine u Trusini.\nU pritvoru se od tada nalaze Nedžad Hodžić, Mensur Memić optuženi za ratni zločin protiv civilnog stanovnistva i protiv ratnih zatvorenika kao i Dževad Salcin i Senad Hakalović optuženi za ratni zločin protiv civila, navela je sarajevska agencija Fena.\nWHERE (post_ID = 1159)


PORTAL: MMF-U 75 MILIJARDI OD EU\nLideri EU složili su se da sredstva MMF-a treba da budu udvostručena na 500 milijardi evra, a u tu svrhu Evropa će dati dodatnih 75 milijardi\nZabrinut... Mirek Topolanek, premijer Češke\nEvropski lideri su se juče na samitu u Briselu usaglasili da sredstva Međunarodnog monetarnog fonda (MMF) udvostruče na 500 milijardi evra.\nNa takav potez čelnici EU su se odlučili da bi delotvornije moglo da se pomogne zemljama s najvećim ekonomskim teškoćama. Unija će, u tu svrhu, MMF-u dati dodatnih 75 milijardi evra.\nCilj je da MMF dobije znatno veća ovlašćenja kao jedno od ključnih oruđa nadzora, ozdravljenja i preuređenja svetskog finansijskog sistema, kako se ne bi ponovila kriza koja se iz Amerike proširila na Evropu i ceo svet.\n„Nabuko" vraćen na listu prioriteta\nProjekat izgradnje gasovoda „Nabuko", koji Evropu treba da poveže sa kaspijskom regijom zaobilazeći teritoriju Rusije, a koji je pre nekoliko dana isključen sa liste prioriteta, na samitu EU je, ipak, vraćen na spisak važnih projekata.\nEvropska komisija je ranije predložila da EU garantuje za kredite u iznosu od 200 miliona evra namenjenih tom gasovodu, ali neke zemlje članice Unije, pre svih Nemačka, nisu želele da se „Nabuko" nađe među predloženim energetskim projektima. Na pritisak čitavog niza drugih članica EU „Nabuko" se, ipak, našao na tom spisku.\nLideri Evropske unije nisu prihvatili apel iz SAD da ulože dodatni novac u pokušaje da ožive svoje posustale privrede.\nNa dvodnevnom samitu u Briselu predsedavajući Evropskog saveta, češki premijer Mirek Topolanek, opisao je nove pakete za stimulisanje privrede kao smrtonosnu ideju.\nNemački kancelar Angela Merkel je upozorila da je neophodno izbeći utrkivanje u obećanjima.\nI većina ostalih lidera EU se slaže da već dogovoreni evropski paket vredan 365 milijardi evra još nije imao vremena da pokaže svoj puni efekat.\nStoga su predsedavajući zasedanja, češki premijer Mirek Topolanek i predsednik Evropske komisije Žoze Manuel Barozo, istakli jasne jedinstvene stavove s kojima će EU nastupiti na sastanku Grupe 20 najuticajnijih zemalja sveta 2. aprila u Londonu, na kome treba da se utvrdi program za ozdravljenje svetskih finansija i privrede.\n- Evropska unija se snažno zalaže da se u okviru pregovora o liberalizaciji svetske trgovine zajamči da neće biti protekcionizma, već da će za globalne nedaće biti utvrđeni i primenjeni i globalni lekovi. Samit G20 u Londonu ima ključnu ulogu u preustrojstvu globalnog finansijskog sistema i povraćaju poverenja ekonomskih činilaca širom sveta - poručili su šefovi evropske dvadesetsedmorice.\nUjedno je odlučeno da se fond EU za pomoć onim članicama Unije koje zapadnu u velike platnobilansne, monetarne i budžetske teškoće sa 25 milijardi poveća na 50 milijardi evra. Sredstva iz tog fonda već su dodeljena Mađarskoj i Letoniji.\nNačelno je bilo govora, ali to zasad nije usaglašeno, da se poseban fond podrške predvidi i za one zemlje koje su članice zone evra.\nČelnici EU su, takođe, postigli dogovor da investiraju pet milijardi evra nepotrošenih sredstava iz evropskog budžeta u energetske infrastukturne projekte i u dostupnost interneta. Uslov je da se tih pet milijardi potroši ove i sledeće godine.


BRITANSKO ISTRAŽIVANJE: Oboleli od korone najzarazniji u prvim danima bolesti – Portal Herceg Novi\nBRITANSKO ISTRAŽIVANJE: Oboleli…\nBRITANSKO ISTRAŽIVANJE: Oboleli od korone najzarazniji u prvim danima bolesti\nNajveći rizik od prenošenja infekcije Kovid-19 je u prvih pet dana, pokazuju studije.\nRezultati istraživanja ukazuju da su nivoi Kovida-19 najviši u prvim danima bolesti i da je živi virus sposoban da se množi devet dana pošto se simptomi pojave, piše BBC News na srpskom, a prenosi „Danas“.\nBritanski naučnici tvrde da je njihova studija, objavljena u magazinu „Lanset Majkrob“, pokazala da je rana izolacija presudna za zaustavljanje širenja korona virusa.\nKoliko su zarazni oboleli zavisi od mnogo faktora – koliko virus može da se deli, koliko ga dugo nose u sebi i koliko ga ima u organizmu.\nNeka istraživanja pokazala su da su ljudi najviše zarazni u periodu pre nego što im se ispolje prvi simptomi.\nDoktorka Muge Čevik sa univerziteta Sent Endrus u Škotskoj rekla je za BBC da su ova otkrića pokazala da su ljudi zarazni na početku.\n– Ljudima zaista treba pružiti podršku kako bi bili sigurni da se izoluju čim dobiju simptome, koliko god blagi bili. Dok neki ljudi čekaju na rezultate brisa, možda su prošli sopstvenu najzarazniju fazu. Zato moramo više da razmotrimo zašto neki ljudi nisu u mogućnosti da se odmah izoluju i da im pomognemo u tome – rekla je Čevik za BBC, a prenosi „Danas“.\nBEZ ŽIVOG VIRUSA POSLE DEVET DANA: Koristeći za istraživanje 79 svetskih studija na Kovid-19, zajedno sa simptomatičnim ljudima u bolnicama koji su već dobili pozitivan nalaz na virus, britanski naučnici su pronašli određenu količinu RNK čestica (delovi genetskog materijala virusa) u uzorcima uzetih iz grla ljudi koji su tek ispoljili simptome ili ih imaju pet dana. U međuvremenu, neaktivni delovi čestica RNK virusa otkriveni su u uzorcima nosa i grla u proseku do 17 dana posle ispoljavanja prvih simptoma. Istraživači su zaključili da uprkos delovanju čestica, nije pronađen nijedan živi virus posle devet dana, tako da je bilo malo verovatno da je većina ljudi i dalje zarazna nakon tog vremena, piše BBC.\nOpština Herceg Novi u zlatnoj boji kao...\nPosljednje sedmice septembra u Herceg Novom više...\n„Jadran“ u drugoj rundi kvalifikacija za ligu...


Za inženjere svih struka posla u Srbiji ima uvek › Made-in-Germany.rs\nU Srbiji su inženjeri svih struka sve traženiji i sve bolje plaćeni, a najveća potražnja u prošloj godini bila je za diplomiranim i master inženjerima mašinstva, IT inženjerima i inženjerima elektrotehnike i građevinarstva, pokazuju podaci Nacionalne službe za zapošljavanje.\n– Fakultet za mašinstvo i građevinarstvo u Kraljevu je državni fakultet sa tradicijom u obrazovanju inženjera dugom 60 godina. Nastao je iz potrebe privrede u okruženju kao odeljenje Mašinskog fakulteta iz Beograda. Danas je to samostalan fakultet koji pripada Univerzitetu u Kragujevcu i na kome se izvode akreditovane akademske studije mašinstva, građevinarstva, a od prošle godine i studije inženjerstva zaštite na radu, budući da trendovi pokazuju da će potreba ovim profilom rasti usled usklađivanja zakonske ragulative sa propisima Evropske unije – poručuju iz ove visokoobrazovne institucije.\nOvakve tvrdnje potvrđuje i veliki broj ugovora o poslovno-tehničkoj saradnji, koje je fakultet potpisao sa kompanijama u okruženju, među kojima su i LEONI i MAGNOHROM iz Kraljeva, Inmold iz Požege, Cooper Tire, Atrikod i Kromberg & Schubert iz Kruševca, kai i Siemens Mobility i MIND group iz Kragujevca.\n– Da bi na vreme obezbedili najbolje inženjere, kompanije su počele sa stipendiranjem naših najboljih studenata i plaćenim studentskim praksama, jer veliki broj studenata već na četvrtoj godini studija dobija zaposlenje. Naši studenti master studija uglavnom završavaju studije uz posao – kažu na fakultetu, a prenosi agencija RINA.\nStatistika pokazuje da je, prema odnosu broja prijavljenih kandidata po slobodnom radnom mestu, posle IT inženjera, najmanje prijavljenih mašinskih inženjera. Studije mašinstva na fakultetu u Kraljevu ove godine će upisati 80 budžetskih studenata, na sva tri nivoa studija, koji uključuju četvorogodišnje osnovne studije, jednogodišnje master studije i trogodišnje doktorske studije.


SPUTNJIK NA KOSOVU Vučić položio venac, sastanak sa Srbima duže od dva sata (video) – Portal za sve nacije i sve generacije\nHome / Vijesti / Regija / SPUTNJIK NA KOSOVU Vučić položio venac, sastanak sa Srbima duže od dva sata (video)\nadmin 20 Januara, 2018\tRegija, Vijesti Leave a comment 60 Views\nPredsednik Srbije Aleksandar Vučić boravi danas na Kosovu i Metohiji, gde obilazi severni i centralni deo pokrajine i razgovara sa Srbima koji tamo žive. Sputnjik o poseti predsednika Srbije Kosovu i Metohiji izveštava sa lica mesta.\nDačić: Poseta Vučića ključna za stabilnost, mir, opstanak Srba\nPoseta predsednika Srbije Aleksandra Vučića Kosovu i Metohiji je od ključnog značaja za stabilnost i mir u regionu, kao i za opstanak srpskog naroda, izjavio je potpredsednik vlade i ministar spoljnih poslova Ivica Dačić.\n„Ovakvom hrabrom odlukom Vučić je pokazao da je Srbija posvećena očuvanju mira i zaštiti srpskog naroda na KiM, za razliku od mnogih političkih faktora Albanaca, dela međunarodne zajednice, ali i mnogih opozicionih partija u Srbiji, koji ne kriju da bi priznali nezavisnost Kosova i kojima je nestabilnost na Kosovu potrebna za pritisak na rukovodstvo Srbije“, naveo je Dačić, koji je i predsednik SPS-a, u pisanoj izjavi za Tanjug.\nУскоро почиње обраћање председника Вучића и представника Срба с Косова.\nPostavljanje srpske zastave ispred mesta gde je ubijen Oliver Ivanović.\nSastanak sa Srbima s Kosova i Metohije ušao je u treći sat.\nSastanak s liderima kosovskih Srba započet je minutom ćutanja.\nSastanak sa predstavnicima Srba s Kosova i dalje traje, a očekuje se da će odlazak u Laplje Selo kasniti.\nKancelrija za KiM\nAgencije: Vučić na KiM u vreme pojačanih tenzija\nStrane agencije izvestile su danas da je srpski predsednik Aleksandar Vučić u poseti Kosovu u trenutku pojačanih tenzija.\nAmerička agencija AP ukazuje da je poseta usledila nekoliko dana nakon što je „umereni srpski političar sa Kosova“ Oliver Ivanović ubijen u napadu, koji je, napominje agencija, izazvao zabrinutost za nestabilnost na Balkanu.\nItalijanska agencija ANSA takođe je izvestila o poseti Vučića Kosovu, ističući da se ona odvija u atmosferi naraslih međuetničkih tenzija nakon ubistva „jednog od najpoznatijih i najuticajnijih političkih predstavnika srpske zajednice na Kosovu Olivera Ivanovića“.\nANSA navodi da je Vučić započeo posetu obilaskom pravoslavnog manastira Banjska, a da se nakon toga sreće sa predstavnicima srpske zajednice u Kosovskoj Mitrovici.\nPored policajaca sa psima, naoružani policajci raspoređeni su i na terasama i krovovima okolnih zgrada.\nU toku je sastanak Vučića sa političkim liderima Srba sa KiM.\nPolicajci s dugim cevima na ulicama Kosovske Mitrovice:\nPrevious To je taj ruski duh: Kako je proslavljeno Bogojavljenje u Rusiji\nNext Uhapšeni naoružani Albanci u selu koje treba da poseti Vučić


U Srbiji trenutno nema aktivnih 5G stanica – Slobodne novine\n“Nakon što nam se obratio veliki broj građana s molbom da saznamo da li u Srbiji postoji 5G mreža, obratili smo se Ministarstvu trgovine, turizma i telekomunikacija i RATEL-u s pitanjima kada je počelo postavljanje predajnika 5G mreže, na kojim tačno lokacijama, kada se planira pokrivanje cele teritorije Srbije 5G mrežom i da li su vršene analize uticaja 5G mreže na životnu sredinu.\nU odgovoru koji smo dobili od Ministarstva napominje se i da su u prethodnom periodu već bile izdate 4 privremene dozvole: operateru Telenor za jednu lokaciju i operateru Telekom za tri lokacije, ali da su te dozvole istekle i da su te bazne stanice isključene, te da trenutno nema aktivnih stanica 5G mreže u Srbiji. Detaljnije informacije o periodu u kome su one bile aktivne i na kojim tačnim lokacijama dobili smo od RATEL-a (Regulatorne agencije za elektronske komunikacije):\n1) Telenor je imao privremenu dozvolu za jednu baznu stanicu u Naučno-tehnološkom parku na Zvezdari od 21. juna do 19. avgusta 2019. godine.\n2) Telekom je imao privremenu dozvolu za jednu lokaciju na Savskom vencu, na Beogradskom sajmu u Bulevaru Živojina Mišića od 01. oktobra do 29. decembra 2019. godine.\n3) Telekom je imao privremenu dozvolu za dve lokacije na Novom Beogradu (Zemunska 26 i Jurija Gagarina 147) od 18. februara do 17. aprila 2020. godine.\nŠto se tiče našeg pitanja o o tome da li su rađene analize uticaja na životnu sredinu, odgovori Ministarstva i RATEL-a se donekle razlikuju. Dok Ministarstvo insistira da se pojedinačne privremene dozvole i ne mogu dobiti bez podataka o proceni uticaja na životnu sredinu, koje moraju biti sastavni deo zahteva za izdavanje dozvole, RATEL napominje da za sada ne postoje analize uticaja 5G mreže na životnu sredinu u našoj zemlji, te da se moramo oslanjati na rezutate evropskih i svetskih institucija koje se time bave.\nRATEL takođe naglašava da za sada ne postoje osnovni uslovi za početak implementacije 5G mreže u Srbiji, jer tome moraju prethoditi kako donošenje Pravilnika o minimalnim uslovima za prodaju radio-fekvencijskih opsega, tako i javno nadmetanje, izdavanje dozvola za korišćenje radio-frekvencija i pojedinačnih baznih stanica, kao i kontrola korišćenja izdatih dozvola. S druge strane, Ministarstvo u svom odgovoru najavljuje da će se već do kraja ove godine organizovati aukcija za prodaju prava korišćenja radio-frekvencija.\nPotrebe ljudi za novim tehnologijama i bržim kanalima komunikacije u celom svetu, pa i u Srbiji, su evidentne i lako razumljive. Sa druge strane potpuno se nipodaštava naučni pristup u eliminisanju svih sumnji u potencijalne negativne efekte novih tehnologija po životnu okolinu i zdravlje ljudi. Interes globalnih korporacija je da smanje svoje troškove i izbegnu svaku vrstu kontrole i analize potencijalnih negativnih posednica tehnolotije. Interes društva su i nove tehnologije i životna okolina i zdravlje ljudi. Ono što je izuzetno važno za pravilan izbor i prihvatanje svih novih tehnologija i izbegavanje straha ljudi je potpuna transparenost u pogledu njihovog uvođenja kao i ozbiljne studije uticaja tih tehnologija na životnu sredinu i zdravlje ljudi”, stoji u saopštenju pokreta Dosta je bilo.\nOznake5g 5g mreža DJB Dosta je bilo Naslovna-centar Naslovna-traka


eKapija | Osnovne slobode i demokratske slobode institucija nazadovale tokom 2017. - Najniža ocena Srbije od 2003. godine\nIzvor: eKapija | Četvrtak, 12.04.2018.| 15:33\nOsnovne slobode i demokratske slobode institucija nazadovale tokom 2017. - Najniža ocena Srbije od 2003. godine\nOsnovne slobode i demokratske institucije Srbije nastavile su da nazaduju tokom 2017. godine, što je četvrta uzastopna godina opadanja demokratije i najniža ocena demokratije koju je Srbija dobila u izveštaju Freedom House "Zemlje u tranziciji" od 2003. godine, prenosi Glas Amerike.\nOblasti u kojima je posebno pogoršana situacija prošle godine su nezavisnost medija, civilno društvo, nacionalna demokratska uprava i uslovi održavanja lokalnih izbora, ocenila je američka nevladina organizacija koja prati stanje demokratije, političkih sloboda i ljudskih prava u svetu.\n- Možda najvažniji politički događaj godine bili su predsednički izbori u aprilu, na kojima je tadašnji premijer Aleksandar Vučić pobedio u prvom krugu sa 55% glasova - navodi Freedom House, podsećajući da je to prvi put od 2000. da je neki predsednički kandidat u Srbiji osvojio apsolutnu većinu u prvom krugu.\nDok su izbori u celini odrazili volju naroda, brojni problemi očigledni u izbornim ciklusima od 2012. godine bili su prisutni i na predsedničkim izborima 2017, a neki su postali još ozbiljniji. U izveštajima koje su objavili Organizacija za evropsku bezbednost i saradnju, ali i lokalni izborni posmatrači iz Centra za istraživanje, transparentnost i odgovornost (CRTA) navode se problemi kao što su neuravnoteženo medijsko izveštavanje o kandidatima, pritisak na zaposlene u javnom sektoru, njihove porodice i prijatelje, kao i zloupotreba administrativnih resursa, kao faktori koji su značajno uticali na to da okolnosti izborne trke idu u prilog Vučiću, ističe se u izveštaju.\nOpisujući klimu uoči izbora, CRTA je navela da su uslovi pod kojim su sprovedeni izbori bili "dovoljni da se predizborni period ne može opisati kao pravedan, slobodan ili u skladu sa međunarodnim demokratskim standardima", navodi Freedom House.\n- Izborni dan je protekao uz relativno malo incidenata ili dokumentovanih slučajeva krađe glasova, ali neka svedočenja nagoveštavaju da je bilo brojnih primera kupovine glasova ili pritiska na birače na sam dan izbora da glasaju za kandidata vladajuće stranke, iako ti pritisci nisu suštinski promenili konačan ishod - konstatuje se u izveštaju "Zemlje u tranziciji".\nKao i prethodne godine, posao upravljanja zemljom bio je u drugom planu, zbog nepotrebno produženog izbornog ciklusa, primećuje Freedom House. Organizacija podseća da je Vučić ostao premijer tokom kampanje i dva meseca posle izbora, dok nije krajem maja podneo ostavku da bi položio zakletvu kao predsednik, a da je nova premijerka Ana Brnabić stupila na čelo mahom nepromenjenog kabineta.\n- Dok je izbor proevropski orijentisane premijerke dočekan sa širokim odobravanjem, uključujući većinu zemalja Evrope i u Severnoj Americi, ipak je više zabrinjavala činjenica što i novi predsednik i premijerka nisu ostavili nikakvu sumnju da će prava vlast počivati u rukama predsednika, iako su njemu ustavom poverena pretežno simbolična ovlašćenja - navodi Fridom haus.\nSloboda medija je nastavila da opada, dok su zatvoreni neki od malobrojnih preostalih nezavisnih medija, kao što su Novine Vranjske, a nastavljen je finansijski pritisak na medijske kuće koje ne podržavaju vladu ili ne nastoje da bar ublaže kritički ton. Novinarska udruženja prijavila su povećanje broja napada na novinare, uključujući i slučajeve fizičkih napada, kao i organizovane hajke koje su sprovodili tabloidi bliski vladajućoj stranci posle otkrića istraživačkih novinara o korupciji unutar vlade, ističe se u izveštaju.\nDok srpsko građansko društvo ostaje aktivno i živo, bilo u obliku formalno organizovanih grupa i ad-hoc aktivizma i protesta, vlada je i dalje veoma neprijateljski nastrojena prema autonomnim grupama, koje pokušavaju da je kritikuju ili pozovu na odgovornost. Iako je građansko društvo mobilisalo veliki broj demonstranata kada je reč o određenim pitanjima kao što su projekat Beograd na vodi ili uslovi pod kojima se održavaju izbori, vlasti su mahom ignorisale takve zahteve.\nKvalitet demokratske uprave takođe je opao na lokalnom nivou. Lokalni izbori održani su tokom godine u atmosferi primetnog zastrašivanja, a mnogi lokalni izbori ne izgledaju kao da su bili slobodni, niti pravedni. U međuvremenu, SNS nastavlja praksu postizbornog "preuzimanja" opozicionih članova lokalnih skupština u pokušaju da prigrabi što više ovlašćenja i resursa na lokalnom niovu. Do kraja 2017, SNS je kontrolisao lokalnu vladu u 157 od 170 opština u Srbiji, ističe se u izveštaju.\nUprkos izbornim smetnjama, srpska vlada jeste ostvarila neke značajne uspehe. Proces pregovora o prijemu u EU je napredovao sporo, ali postojano, a do kraja godine otvoreno je 12 poglavlja, dok su 2 zatvorena. Vlada je takođe ostvarila dodatni uspeh u stabilizaciji javnih finansija i smanjenju javnog duga, uz umerene pozitivne reforme u cilju unapređenja poslovne klime. S druge strane, pregovori o normalizaciji odnosa sa Kosovom su ostvarili malo suštinskog napretka tokom većeg dela godina iako je predsednik Vučić pozvao na unutrašnji dijalog u Srbiji o tome kako organizovati buduće odnose Srbije i Kosova, zaključuje američka ogranizacija.\nFreedom House takođe primećuje da nije bilo značajnijih reformi kada je reč o vladavini zakona ili rešenju problema korupcije. Uprkos tome što su 2017. najavljene ustavne promene čiji je cilj povećanje nezavisnosti pravosuđa, one su po svemu sudeći odložene za 2018. Sličan izostanak napretka se vidi kada je reč o borbi protiv korupcije.\nCRTA Centar za istraživanje, transparentnost i odgovornost Beograd\nCentar za istraživanje transparentnost i odgovornost\nCRTA osnovne slobode\nistraživanje Fridom husa\nnacionalna demokratska uprava\nuslovi održavanja lokalnih izbora\nNacije u tranziciji


SUD i tužilaštvo u Kruševcu štite atentatore na Borka Stefanovića, čeka se da slučaj zastari kako se nebi otkrili naručioci napada! | Kruševac Info\nTrojica osumnjičenih za napad na Stefanovića – Danijel Gmijović Cafta, Marko Živković Buvac i Miloš Šaponjić Šapa, koji su uhapšeni ubrzo posle napada, saslušani su utužilaštvu i pušteni iz pritvora. Ispitano je i nekoliko svedoka, kao i Borko Stefanović, ali tužilaštvo nije podiglo optužnicu. Iz tužilaštva za KRIK rekli su da je istraga u toku, i da će o njenim rezultatima novinari biti naknadno obavešteni.\n„Ako se teži i ide u tom pravcu ono što me najviše zabrinjava je činjenica da mi do dana današnjeg nemamo ime i prezime naručioca“, kaže on. Ninić dodaje da je tužilaštvu predložio da se prikupe informacije o telefonskim razgovorima koje su osumnjičeni vodili neposredno pre i posle događaja kako bi se otkrilo ko je naredio da se te večeri u Kruševcu napadne Borko Stefanović. Od tužioca, kako je rekao, još nije dobio povratnu informaciju u vezi sa ovim predlogom.\nPROČITAJ JOŠ: Izboden muškarac u Kruševcu, napadač uhapšen, obojica sa policijskim dosijeima\n„Možda je to razlog zbog kog se ovoliko odužilo, mada je simptomatično. Ja se plašim da u pozadini nije kupovina vremena da bi sve ono što se dogodilo izgubilo težinu i da bi se obesmislio pravni epilog“, navodi Ninić. On ne isključuje mogućnost da osumnjičeni promene svoj iskaz i sklope sporazum o priznanju sa tužilaštvom, ali je zabrinut da bi u tom slučaju nalogodavac ostao neotkriven. Lider Levice Srbije Borko Stefanović napadnut je u Kruševcu krajem novembra prošle godine kada je zadobio povrede glave.\nOsim njega, povređeni su jedan aktivista Levice Srbije i policajac koji je bio na mestu događaja. Osumnjičeni Gmijović, Živković i Šaponjić ubrzo su uhapšeni. Sva trojica ranije su osuđivani za različita krivična dela. Oni su na saslušanju kod tužioca negirali da su napali Stefanovića rekavši da su se ispred Mesne zajednice u Kruševcu, gde se održavala tribina opozicionog Saveza za Srbiju, našli slučajno.\nU međuvremenu su pušteni iz pritvora. U postupku su, na predlog advokata oštećenih, saslušani i kruševački kontroverzni biznismen Goran Makragić i upravnik Vaspitno-popravnog doma Ivan Mijailović. Makragić je nedavno osuđen sa kontroverznim biznismenom Zvonkom Veselinovićem na dve godine zatvora zbog nelegalnog iskopavanja šljunka.\nPROČITAJ JOŠ: Pijanica se automobilom spustio pešačkom stazom i rampom za invalide prema autobuskoj stanici, a onda je uhapšen!\nU istom postupku sudilo se i potpredsedniku Srpske liste sa Kosova Milanu Radoičiću, ali je on oslobođen. Napad na Stefanovića bio je povod za protest pod parolom „Stop krvavim košuljama“, koji je održan početkom decembra najpre u Kruševcu, a potom i u Beogradu. Građani se od tada okupljaju svake nedelje kako bi izrazili nezadovoljstvo aktuelnom vlašću, a protesti su se proširili i pod nazivom „Jedan od pet miliona“ održavaju se u mestima širom Srbije.\nŠale Žike Šarenice jadne, pa je sam morao da se…\nPosted in Hronika, Politika Tags: advokat Borka Stefanovića, atentat, Borko StefanovićNapad u Kruševcu, Danijel Gmijović Cafta, Goran Makragić, Ivan Ninić, Jedan od pet miliona, Lider Levice Srbije Borko Stefanović, Marko Živković Buvac, Miloš Šaponjić Šapa, Napad na Stefanovića, upravnik Vaspitno-popravnog doma Ivan Mijailović\n« Organizatori protesta u Kruševcu demantovali da je osoba sa puškom organizator protesta\nU Brusu se nastavlja se šikaniranje napastvovane žene od strane države Srbije – Sud ili dom zdravlja zloupotrebio lične podatke Marije Lukić »


Plaketa grada Doboja u ovoj godini, povodom Dana grada 28. juna, biće dodijeljena predsjedniku Republike Srpske Željki Cvijanović za izuzetno zalaganje i pomoć ovoj lokalnoj zajednici, odlučila je danas gradska Skupština. Plaketa će biti dodijeljena i ministru raseljenih lica i izbjeglica u Federacije BiH Edinu Ramiću za doprinos suživotu i realizaciji projekata na području Doboja.\nDobitnci Amblema grada su Osnovna škola "Milan Rakić" iz Velike Bukovice za izuzetan i trajan doprinos obrazovanju na području Doboja, kao i Pejo Zubak za 50 godina aktivnog rada u vatrogastvu. Novčana nagrada od po 3.000 biće dodijeljena "Kolu srpskih sestara" iz Doboja za doprinos očuvanju kulture i tradicije i Zajednici etažnih vlasnika zgrade u Kolubarskoj ulici SP-83, za doprinos i očuvanje lokalne zajednice. Priznanja i nagrade biće uručeni na svečanoj akademiji povodom Dana grada Doboja, 28. juna.\nNa današnjoj sjednici data je saglasnost na potpisivanje Sporazuma o obavezama i odgovornostima u procesu realizacije projekta "Projektovanje, izgradnja i opremanje nove Bolnice "Sveti apostol Luka", između Ministarstva zdravlja i socijalne zaštite Republike Srpske, Grada Doboja i Bolnice.\nViše iz kategorije: « PRIJEM ZA MLADE TALENTE NABAVKA NOVOG SANITETSKOG VOZILA ZA BOLNICU »


Brnabićeva o eko taksi: Nema govora! - Sputnjik Srbija\n14:35 13 Jun 2021\nBrnabićeva o eko taksi: Nema govora!\n15:42 14.12.2019 (osveženo 15:46 14.12.2019) Preuzmite kraći link\nPredsednica Vlade Srbije Ana Brnabić rekla je da „nema govora“ da će građani od 2020. godine plaćati ekološku taksu prosečno oko 100 dinara mesečno ili 1.200 dinara godišnje.\n„Mi ćemo u ponedeljak precizirati tu uredbu na osnovu koje su se pojavili novinski članci. Mi jesmo ove godine menjali uredbu da bi se eko taksa, pre svega za preduzeća i kompanije, plaćala na način koji je transparentniji i da to ne bi bio parafiskalni namet za privredu koja posluje u Srbiji“, objasnila je Brnabićeva.\n„Predlog će biti da se taksa plaća na republičkom nivou i da se onda preraspodeljuje lokalnim samoupravama“, rekla je Brnabićeva u Vladi Srbije.\nAna Brnabić, ekologija, taksa\n14:14 Evropska agencija za lekove završila proveru proizvodnih platformi „Sputnjika Ve“


Vojska Srbije spremna da sačuva mir, slobodu i bezbednost građana | Univerzum | HD Portal\nNemanja Milosevic 21. априла 2022. 21. априла 2022.\nPotpredsednik Vlade Republike Srbije i ministar odbrane Nebojša Stefanović rekao je sinoć na svečanoj akademiji povodom Dana Vojske Srbije u Domu Garde na Topčideru da je u našem narodu oduvek važilo da biti vojnik predstavlja posebno znamenje i najveći ponos.\nStefanović je istakao u svom obraćanju da je Vojska Srbije bila i ostala institucija koja živi i diše sa svojim narodom, koja čuva tradiciju i vekovnu povezanost, ali i koja daje sve od sebe da promišlja budućnost.\nMinistar odbrane je pozivajući prisutne da velikim aplauzom pozdrave pripadnike Vojske Srbije, vojnicima uputio reči zahvalnosti za sve što rade za naš narod i našu Srbiju.\nOn je podsetio da Vojska Srbije proslavlja svoj praznik 23. aprila, u spomen na dan kada je 1815. godine podignut Drugi srpski ustanak, koji je bio prekretnica u stvaranju moderne srpske države i vojske.\nU tom 23. aprilu ima mnogo simbolike, rekao je on i naglasio da je vojska ostala neraskidivo vezana za svoj narod vekovima, da je to tkivo vremenom jačalo kroz svaku bitku, žrtvu i herojsko delo.\nStefanović je ukazao na to da Vojska Srbije ovaj najvažniji vojni praznik dočekuje snažnija, brojnija, savremenija i spremnija da sačuva mir, slobodu i bezbednost naše zemlje i građana.\nŽelimo najsnažniju vojsku u regionu jer želimo da živimo u miru i stabilnosti zauvek ponosni na svoju vojsku i vojnike, poručio je Stefanović i napomenuo da se Srbija naoružava da bi sebe zaštitila, da nikome ne preti, ali i da ne da svoje.\nNa svečanosti je prikazan i informativni film o rezultatima rada Ministarstva odbrane i Vojske Srbije.\nSvečanoj akademiji prisustvovali su izaslanik predsednika Republike i vrhovnog komandanta Vojske Srbije Suzana Paunović, predsednik Narodne skupštine Republike Srbije Ivica Dačić, načelnik Generalštaba general Milan Mojsilović, ministri u Vladi Republike Srbije, predstavnici Grada Beograda, verskih zajednica, pripadnici Ministarstva odbrane i Vojske Srbije, vojni veterani, kao i brojne zvanice iz kulturnog i javnog života.


Tribina G 55 zaključci - Bor GRAD INFO\nTribina G 55 zaključci\nurednik\t мар 4, 2009 526 0\nNa javnoj tribini održanoj 24.2.2009. godini u organizaciji Grupe 55 na temu: Turistička istina sa osvrtom na teme Kapija Bora, Savača i Borsko jezero, usvojeni su sledeći\nZAKLJUČCI – Kapije Bora\n1. Učesnici tribine jednoglasni su u oceni da sadašnje stanje objekta Kapija Bora zahteva hitno rešavanje, od imovinsko-pravnih odnosa do nastavka i finalizacije zapošete investicije.\n2. Ocenjeno je da je odluka poslovodstva RTB Bor za prenos svog udela u izgrađenom objektu Kapija Bora lokalnoj samoupravi od izuzetne važnosti za rešavanje ovog evidentnog problema.\n3. Učesnici tribine predalažu organima lokalne samouprava da što pre formira radnu grupu stručnih ljudi kojoj bi bili povereni zadaci da prikupi podateke o dosadašnjim ulaganjima investitora u objekat kapija Bora: RTB Bor, Opština Bor i Energoprojekt, pripremi izveštaj o ulaganjima sa revalorizacijom uloženih sredstava, da predloži lokalnoj samoupravi najbolje rešenje i dr.\n4. Lokalna samopurava treba što pre da stupi u kontakt sa Energoprojektom kao vodećim investitorom i dogovori najbolje uslove za ustupanje svog dela učešća u izgradnji Kapija Bora.\n1. Dečje odmaralište Savača je očuvano zahvaljujući zato što postoji jedan korisnik koji je domaćinski upravljao objektima i doprineo da su oni danas u funkciji i u relativno dobrom stanju, što omogućuje lakše i brže podizanje kvaliteta usluga: potrebne rekonstukcije prilaza, autobuskih stajališta, snabdevanja električnom energijom, uređenje sportskih terena, uvođenje kablovske TV i interneta, rekonstukcija soba radi konfornijeg smeštaja i dr. Lokalna samopurava treba prioriteno da obezbedi finansiranje ovih poslova.\n2. Kasko postoji urađen i projekat za izgradnju još jednog paviljona sa učionicama, laboratorijama i drugim pratećim sadržaima neophodnio je da lokalna samopurava zajedno sa Ustanovom za dečju zaštitu aplicira za finansiranje izgradnje kod potencijalnih donatora kako bi se obnovio ranije definisani program razvoja naučnoistraživačkog i edukativnog centra na Savači.\n3. Da bi se i u zimskim mesecima koristila Savača sa punim kapacitetom, pored obnove naučnoistraživačke i edukativne funkcije, neophodno je postaviti i jednu balon salu koja bi se koristila za sportske aktivnosti.\n4. Podizanje kvaliteta usluga odmarališta Savača zahteva i uređenje celog kompleksa Borskog jezera: plaža, staza za šetnju, prodavnica, hotela, kampa i dr. Takođe, neohodno je očuvanje kvaliteta vode Borskog jezera i životne sredine okoline, što zahteva izgradnju odgovarajuće infrastrukture prema ranije usvojenom detaljnom urbanističkom planu turističkog naselja Borsko jezero i projektima.\n1. Prvi i osnovni uslov za rešavanje nagomilanih problema na Borskom jezeru je rešavanje imovinsko-pravnih odnosa na zemljištu i izgrađenim objektima.\n2. Pošto je uočeno da se zemljište koje je ranije već kupljeno od strane RTB Bor za izgradnju brane, formiranje veštačkog jezera, kao i za uređenje gradske plaže i izgradnju objekata, ponovo prodaje potencijalnim investitorima i time narušava postojeća odluka o zaštiti jezera, učesnici tribine predlažu da lokalna samouprava zatraži od javnog pravobranioca i inspekcije da ispitaju legalnost prodaje zemljišta na Borskom jezeru.\n3. Ocenjeno je da je odluka poslovodstva RTB Bor za prenos svog udela u izgrađenom objektu Hotela na Borskom jezeru lokalnoj samoupravi od izuzetne važnosti za rešavanje daljeg razvoja ovog objekta. To je samo deo rešavanja problema gazdovanja ovim objektom jer postoje i drugi učesnici u izgradnji Hotela sa kojima lokalna samouprava treba da dogovori uslove daljeg funkcionisanja objekta, kako bi se stvorili uslovi za uknjiženje i odluku o obliku daljeg korišćenja.\n4. Postojeće stanje infrastrukture i zaštite Borskog jezera zahteva hitne mere u sanaciji i sprečavanju daljeg zagađenja radi očuvanje kvaliteta vode Borskog jezera, korišćenja sportskih terena i objekata za pružanje turističkih usluga i dr.\n5. Nadležne službe opštinske uprave i Turistička organizacija Bora treba da intenziviraju kategorizaciju soba u domaćoj radinosti u privatnim objektima na Borskom jazeru kao i kategorizaciju auto kampa.\n1. Rešavanjem gore navedenih problema lokalna samouprava bi omogućila ponovno korišćenje navedenih objekata u turističke svrhe i u razvoju preduzetništva a samim tim i veće zapošljavanje. Učesnici tribine procenjuju da bi se aktiviranjem i boljim korišćenjem ovih objekata moglo zaposliti nekoliko stotina novih radnika.\n2. Aktiviranjem svih navedenih turističkih potencijala obezbedio bi se veći prihod od boravišne takse koji bi mogao biti usmeravan u rad Turističke organizacije i razvoj turizma.\n3. Opšta konstatacija i apel organima lokalne samouprave od strane učesnika tribine je da se urbanistička rešenja data u detaljnim urbanističkim planovima za turistička naselja i objekte čija je važnost istekla, ne treba da menjaju, već ih ponovo treba potvrditi i realizovati na osnovu postojećih gotovih projekata za izgradnju.\n4. Dogovor učesnika tribine je da se sledeća javna tribina bude održana 17. marta na temu Crni vrh, objekti na Izvoru i Dubašnici.\nBorBorsko jezerogrupa 55kapija BoraSavača


Je l' može popust na indeks? - oradio.rs\nJe l' može popust na indeks?\nOdlazak u bioskop predstavlja način relaksacije, ali i priliku za kulturno uzdizanje. Oduvek je postojalo interesovanje kako starijih, tako i studenata, đaka i onih najmlađih. Međutim, za ovo zadovoljstvo potrebno je izdvojiti i određeni budžet, koji je najveći problem studentima u velikim gradovima.\nPrema istraživanju Masterkarda, u Srbiji građani odlaze u bisokop jednom mesečno. Oko polovine ispitanika reklo je da bi češće išli u bioskop ukoliko bi imali više vremena, a više od jedne četvrtine bi to radilo ukoliko bi imali više novca. Student Fakulteta tehničkih nauka Stefan Bratić kaže da je za slabiji odlazak u bioskop pored nedostatka novca, kao najvećeg razloga, tu i sadržaj kojim nije zadovoljan.\n"U bioskop ne idem često. Razloga ima više, prvo je to što su karte zaista skupe, bar za studente i ako bi eventualno i moglo da se priušti, onda je problem i sadržaj koji prikazuju", kaže Stefan.\nPoslušajte i prilog o ovoj temi koji je emitovan u studentskoj emisiji Pokretač\nJoš jedan problem koji dovodi do slabije popularnosti bioskopa jeste masovna ekspanzija piraterije. Na sajtovima se mogu pronaći najnoviji filmovi, neposredno po njihovom izlasku, a neki čak i pre dolaska u bioskopske sale. Studentkinja žurnalistike Milena Zdravković kaže da pored novca kao glavnog razloga, u bioskop ne ide i upravo zbog toga što se ista ponuda može naći besplatno, sa nekoliko klikova.\n"Slabije idem u bioskop zato što su karte preskupe. Lakše mi da kod kuće skinem preko torenta neki film i odgledam, ako me interesuje", navodi naša sagovornica.\nCineplex u TC Promenada\nPostoje i oni koji su redovni posetioci bioskopskih dvorana. Jedan od njih je student Pravnog fakulteta Marko Vujović, koji kaže da je bioskop, iako skup, idealna zanimacija.\n"Idem u bioskop jednom nedeljno. Karte su skupe, ali radije bih odvojio pare za bioskop nego za neke druge aktivnosti. To mi je neki vid hobija", kaže Marko.\nKo nije u prilici da odvoji nekoliko stotina dinara i sebi priušti gledanje filma na velikom platnu, to može uraditi za manje novca ili čak besplatno u nekom od novosadskih kulturnih centara, kao što su Crna ovca, CK13, LAB i Dom B-612. Student Filozofskog fakulteta Igor Išpanović navodi da je upravo jedna od ovih institucija i njegov izbor.\n"Ne posećujem ove klasične bioskope. Idem u Crnu kuću, zato što je, kao prvo, sadržaj besplatan, a i žanrovski je mnogo raznovrsnije", tvrdi Igor.\nUprkos tome što odvajanja ne baš male količine novca za bioskop može studentima da bude problem, PR menadžerka Arene Cineplex i Cineplex Promenade Jelena Galetin Žakić, objašnjava da je studentima ipak napravljen ustupak, u vidu popusta koje dobijaju koriteći svoj indeks.\nPrema njenim rečima, postoji popust na cene ulaznica utorkom, koje iznose 250 dinara za 2D i 370 dinara za 3D projekcije, što je jeftinije od kutije cigareta.\n"Studenti su, naravno, jedna od ciljnih grupa bioskopa i uopšte institucija ovog tipa i vrlo su dobrodošli. Stoga imamo i popuste za studente u Novom Sadu, zapravo za studente iz cele zemlje, ko god pokaže indeks na blagajnama dobija popust od pedeset dinara na cenu karte ponedeljkom i sredom", kaže Jelena.\nPosećenost bioskopa svojevremeno je opala pojavom televizije, ali su filmovi na velikom platnu ipak donekle uspeli da povrate svoju popularnost. Ukoliko se poslodavci i vlasnici bioskopa angažuju u još većoj meri, ciljajući na pristupačnije cene karata i studentske i đačke popuste, ovaj vid zabave za studente mogao bi da ponovo bude popularan, kao što je to bio pre više od 50 godina.


Novi Put » Pošumljavanje u Rekovcu\nNaslovna // Tu oko nas // Pošumljavanje u Rekovcu\n„Cilj nam je da deca odrastaju u zdravoj životnoj sredini“ rekao je Bogdan Tomić, pomoćnik predsednika opštine Rekovac\nZasađeno je 15 sadnica jelki\nOpština Rekovac je, uz podršku ispostave preduzeća „Srbija šume“ u Ćupriji, proteklog petka zasadila 15 mladih sadnica jelki u parku osnovne i srednje škole u Rekovcu. Zasađivanju su, pored predstavnika opštine, prisustvovali i zaposleni u školama, kao i njihovi đaci:\n-Ovo je praksa koju godinama primenjujemo. Nastavićemo i dalje sa obogaćivanjem naših parkova jer želimo da našu ekologiju podignemo na jedan viši nivo. Pre par godina je smanjen broj sadnica na teritoriji opštine. To su biljke su se osušile, drveće koje je odsečeno, tako da moramo da podmlađujemo i da obnavljamo našu životnu sredinu. Na ovaj način ulažemo u školstvo, parkove i ekologiju na teritoriji naše opštine –rekao je Bogdan Tomić, pomoćnik predsednika opštine Rekovac.\nIz opštine Rekovac ističu da je ovo samo početak pošumljavanja. U narednoj godini zasadiće i nekoliko sadnica u rekovačkom vrtiću, kao i u školi u Belušiću, a kako kažu, sve sa ciljem da njihova deca odrastaju u zdravoj životnoj sredini.


OTKRIVAMO: Srbija ne sarađuje u istrazi o Ivanoviću - Radio Košava\nOTKRIVAMO: Srbija ne sarađuje u istrazi o Ivanoviću\nDržavno tužilaštvo Kosova je ocenilo da Srbija "nije ostvarila međunarodnu saradnju" u istrazi ubistva lidera Građanske inicijative "SDP" Olivera Ivanovića.\nTužilaštvo Kosova je objavilo da je od Srbije dobilo samo neke informacije koje nisu od suštinskog značaja za rasvetljavanje tog slučaja.\n"Još nismo dobili odgovore u vezi sa "IMEI" (International Mobile Equipment Identity), "SMS", kartografiji i ulascima i izlascima iz brojeva telefona koje je koristio pokojni Ivanović", kaže se u izjavi Državnog tužilaštva Kosova.\nDržavno tužilaštvo je kao netačne odbacilo navode ministarke pravde Srbije Nele Kuburović da su institucije Kosova odbile da izvrše istražne radnje zajedno s Beogradom u slučaju ubistva Ivanovića.\nSrpska strana je od Kosova zatražila i dobila čaure s lica mesta, ali Državno tužilaštvo još nije dobilo izveštaj o njihovom veštačenju.\nPolicija Srbije je ispitivala osumnjičenog Milana Radoičića bez zahteva Državnog tužilaštva Kosova i pored činjenice da su na sastancima predstavnika Policije Kosova i Srbije predstavnici Srbije kazali da ne poznaju Radoičića sa obrazloženjem da je državljanin Kosova, prenosi "Beta".\nU izjavi se ističe da je Državno tužilaštvo Kosova spremno da sarađuje sa odgovarajućim organima Srbije i opredeljeno za rasvetljavanje ubistva Olivera Ivanovića.\nOstatak pročitajte klikom - OVDE\nĐoković četvrti put u karijeri osvojio nagradu Laureus\nSrpski teniser Novak Đoković dobio je sinoć u Monaku, četvrti put u karijeri, nagradu „Laureus“ za najboljeg sportistu sveta.Konkurenti Đokovića bili su fudbaleri Luka Modrić i Kilijan Mbape, košarkaš Lebron Džejms, ...\nTragičan kraj kralja narodne muzike\n– To je jako tužna vest, velika tragedija. Da jedan zaista kralj narodne muzike završi tako.To je veliki gubitak za umetnost – rekao je u izjavi Danasu Bora Đorđević, frontmen ...


Posle letnje pauze nastavljaju se izleti za penzionere – GEM info\nPosle letnje pauze nastavljaju se izleti za penzionere\n03/08/2019 06/08/2019 Redakcija 0 Comments\nOpština Lazarevac u skladu sa svojim programom do kraja godine organizovaće jednodnevne izlete za penzionere. Ovo godine naši najstariji sugrađani izrazili su želju da posete Vrnjačku Banju, Beograd, Novi Sad i Zlatibor. U prethodne dve godine na jednodnevni izlet otišlo je više od 3000 penzionera, a realizacija izleta, koji su počeli u junu, biće nastavljena nakon letnjih vrućina, rekao je za RTV GEM Nenad Bačanac, član Veća. U sklopu jednodnevnih izleta, opština Lazarevac će obezbediti lekarsku pratnju i turističke vodiče a pored izleta za najstarije sugrađane biće organizovane i radionice.\nOpština Lazarevac već treću godinu za redom organizuje jednodnevne izlete za svoje najstarije sugrađane. U prethodne dve godine više od 3000 penzionera boravilo je na izletima širom Srbije. Do kraja godine biće novih izleta za još hiljadu najstarijih Lazarevčana, rekao je Nenad Bačanac, član Veća.\nOpštinsko rukovodstvo je tokom druženja sa pripadnicima trećeg doba sprovodilo ankete pa je na osnovu rezultata doneta odluka o destinacijama koje će posetiti.\nPored izleta, za naše najstarije sugrađane biće organizovani i drugi programi, edukativna predavanja, radionice ali i druženja, kaže Bačanac.\nČlan Veća Nenad Bačanac rekao je ovom prilikom da će opština Lazarevac uraditi sve što je potrebno kako bi najstarijim sugrađanima ulepšala penzionerske dane a to će i učiniti brojnim programima koje priprema nakon letnje pauze.\nŠeruj post "Posle letnje pauze nastavljaju se izleti za penzionere"\n← Otvorena izložba Matija i održano književno veče akademika Matije Bećkovića\nKoncert benda “Some people“ u okviru Kulturnog leta →


Tači: Puna normalizacija, Kosovo u UN za dobrosusedske odnose i regionalnu stabilnost | KoSSev\nPetak 20. april 2018, 15:00\nDan nakon što je kosovska vlada usvojila platformu za, kako su naveli - "završnu fazu" dijaloga "Kosova i Srbije", kosovski premijer, Ramuš Haradinaj, danas ju je uručio kosovskom predsedniku, Hašimu Tačiju.\nUpravo ova platforma ovlašćuje kosovskog predsednika da, zajedno sa kosovskom delegacijom koja će da bude formirana - vodi razgovore o postizanju pravno obavezujućeg sporazuma sa Beogradom.\nTači se u tom tonu i oglasio na svojoj Fejsbuk stranici, uz fotografiju uručivanja najnovijeg dokumenta:\nTo što je Priština povukla taj potez, ni najmanje ne iznenađuje. Pogledajte samo kako su oni u prethodnih nekoliko nedelja pokazali šta misle o pregovorima - ovako je Đurić komentarisao najnoviji dokument iz Prištine, poručivši da bi o platformi trebalo da se oglasi EU kao posrednik dijaloga. Šta je još Đurić poručio, čitajte u posebnoj vesti.\n"Ova faza dijaloga trebalo bi da bude završena pravno-obavezujućim međunarodnim sporazumom, koji omogućava članstvo Kosova u UN, ali i punu normalizaciju odnosa sa Srbijom, poštujući suverenitet i teritorijalni integritet, kao i kretanje napred ka evroatlantskim integracijama, bez ometanja."\nKaže i da će kosovski tim u "ovoj završnoj fazi dijaloga" da bude sveobuhvatan, uz "saradnju i koordinaciju svih institucija u zemlji".\n"Opredeljeni smo da doprinesemo regionalnoj stabilnosti i uspostavljanju dobrosusedskih odnosa sa svim susednim zemljama," zaključio je Tači.\nVlada Kosova usvojila platformu za "završnu fazu dijaloga sa Srbijom"\nPlatforma kosovske vlade: Tači ovlašćen da vodi i okonča dijalog sa BG


SARADNJA “EVROKONTAKTA” I OPŠTINE ĆIĆEVAC: Zajednički do sedmogodišnjeg Plana razvoja – Kruševac PRESS\nAutor S. Milenković\t Objavljeno 25.10.2021. 0\nUdruženje građana za podršku evropskim integracijama “Evrokontakt” i Opština Ćićevac započeli su realizaciju projekta “Izrada plana razvoja opštine Ćićevac”.\nProjekat je odobren u okviru projekta Vlade Švajcarske “Zajedno za aktivno građansko društvo – ACT” koji sprovode Helvetas Swiss Intercooperation i Građanske inicijative iz Beograda.\n“Projektom je predviđeno da partnerske organizacije sarađuju na izradi Plana razvoja opštine Ćićevac za naredni sedmogodišnji period. U izradu ovog strateškog dokumenta biće uključeni predstavnici organizacija iz javnog, poslovnog i civilnog sektora, stručni saradnici i građani koji iskažu interesovanje da učestvuju u kreiranju ovog najvažnijeg dokumenta razvojnog planiranja na lokalnom nivou“, istakao je na konferenciji za novinare Nenad Krstić, predsednik UO “Evrokontakta”.\nRealizaciju projekta Vlada Švajcarske je podržala sa 1.260.000 dinara dok je opština Ćićevac obezbedila 140.000 dinara.\n“Cilj nam je da dobijemo kvalitetan, sveobuhvatan dokument. Zato želimo da animiramo što više ljudi da se uključe sa svojom vizijom kako Ćićevac treba da izgleda u narednih sedam godina”, dodala je dr Mirjana Krkić, predsednica opštine Ćićevac.\nPo rečima Jelene Milutinović, menadžerke projekta, formirano je koordinaciono telo zaduženo za izradu Plana razvoja kao i tri radne grupe za određene tematske oblasti.\n“Biće urađeni pregled i analiza dosadašnjeg strateškog planiranja u opštini Ćićevac. Imaćemo javnu raspravu o svim predlozima a na kraju bi Skupština opštine Ćićevac trebala da usvoji Nacrt Plana razvoja opštine Ćićevac”, pojašnjava Jelena Milutinović.\nPlanirano je da projekat bude završen do 31. avgusta 2022. godine.\nĆićevacEvrokontaktJelena MilutinovićMirjana KrkićNenad Krstićplan razvoja


Srpske transportne kompanije i održivost\nSaobraćaj i transport Vesti\nRezultati Goodyear-ovog istraživanja pokazali su da transportne kompanije, među njima i srpske, u sve većem broju shvataju značaj održivosti. Skoro 90% njih održivost postavljaju visoko na listi prioriteta, a pritom se pre svega vode mogućnošću za smanjenje operativnih troškova, za sticanje novih poslovnih partnera kao i korporativnim vrednostima i brigom za životnu sredinu.\nU nedavnom istraživanju koje je sprovela kompanija Goodyear a koje je proučavalo odnos transportnih kompanija prema održivosti, učestvovalo je 985 voznih parkova teretnih vozila iz 36 evropskih država, među kojima je bilo 75 srpskih. Većina učesnika (89%) iz Srbije održivosti pridaje barem određeni značaj, a 71 odsto većih prevoznika posvećuje joj veliki značaj. Pritom više od polovine (59%) glavni razlog za održivost poslovanja vidi u mogućnosti za smanjenje operativnih troškova, 21% misli da je takvo poslovanje neophodno za sticanje novih klijenata, a 12% razloge pripisuje vrednostima kompanije i ograničavanju klimatskih promena.\nVećina srpskih prevoznika (68%) planira da postavi održive ciljeve do kraja ove godine, dok je 15% već postavilo ciljeve. Na nivou cele Evrope situacija je veoma slična, pošto 96 odsto učesnika ističe održivost kao prioritet, pri čemu prednjače veći prevoznici, a glavni razlog vide pre svega u korporativnim vrednostima i uticaju na životnu sredinu (49 odsto).\nMeđu glavnim merama jeste pametan izbor pneumatika\nBrojni srpski vozni parkovi već su napravili korak u smeru zelenije budućnosti. Čak 35% koristi pneumatike koji omogućavaju manju potrošnju goriva (59% na nivou Evrope) i time smanjuju zagađenje životne sredine, a 25% koriste obnovljene pneumatike (42 odsto na nivou Evrope). Pritom prevoznike podržava i Goodyear, i to kvalitetnim pneumatikom FUELMAX ENDURANCE za manji ugljenični otisak i obnovljenim pneumaticima sa optimalnim performansama, pošto se njihov gazni sloj po kvalitetu može porediti sa novim. Ispitanici pored toga redovno modernizuju svoj vozni park (19% na srpskom i 68% na evropskom nivou), a 21% obučava vozače kako da povećaju efikasnost goriva. U porastu su i mogućnosti alternativnog pogona, jer u većim evropskim flotama 43 odsto prevoznika prelazi na električna ili hibridna vozila kao i na vozila na tečni gas (u Srbiji samo 3 odsto prevoznika). Zato srpski prevoznici veću vrednost vide u telematskim rešenjima za praćenje i smanjenje potrošnje goriva (u Srbiji je za njih zainteresovano čak 20% prevoznika, 54% na evropskom nivou).Istovremeno, čak 64% njih smatra da su finansijski podsticaji (kao što je privremeno obustavljanje poreskih obaveza) ključni za usvajanje održivih mera. To je inače nešto manje od evropskih prevoznika, gde njih 71 odsto očekuje ove mere.\nGoodyear je za svakog učesnika posadio drvo\nUpravnici voznih parkova i prevoznici su sa predstojećim ekološkim zakonodavstvom, koje diktira i Evropski zeleni dogovor, u Srbiji upoznati u 57 odsto slučajeva. To je mnogo bolji rezultat od evropskog nivoa koji dostiže 45 odsto. Održivi razvoj stoga postaje sve važniji u svetu transporta i prioritet je za one koji u njemu rade – uključujući i Goodyear. Goodyear se već duži niz godina zalaže za održivije poslovanje, ne samo u okviru sprovedenog istraživanja. U saradnji sa belgijskom organizacijom TreeNation za svakog učesnika posadiće drvo koje predstavlja putokaz ka boljoj i održivijoj budućnosti.\nRenault, Nissan i Mitsubishi najavljuju zajedničku strategiju


Kustos u Spomen-području Јasenovac izjednačila ustaške žrtve i njihove dželate\nNaslovna/Društvo/Kustos u Spomen-području Јasenovac izjednačila ustaške žrtve i njihove dželate\nKustos u Spomen-području Јasenovac Andriana Benčić izjednačila je nevine žrtve ustaškog logora Јasenovac sa ustašama ubijenim u Blajburgu.\nU analizi u novom broju hrvatskog stručnog časopisa “Polemos”, Benčićeva tvrdi da je “konfliktno ratno nasljeđe Јasenovca bazirano na politici selektivnog sjećanja jugoslovenskog režima, koja je isticala Јasenovac, a prećutkivala masovne zločine poput Blajburga i Križnog puta”.\nOna navodi da je to nasljeđe rezultovalo “manipulacijom brojem žrtava Јasenovca i dio je `ratova sjećanja` na jugoistoku Evrope koji traju od Drugog svjetskog rata”.\n“U tom pristupu, koji je dominantan u jugoistočnoj Evropi, potpuno je izostavljen spomen na civilne žrtve međuetničkog nasilja, među kojima su bile mnoge žrtve ustaškog krvoprolića, koje su prenaglašene, i partizanskog krvoprolića, koje su prećutane”, ocijenila je Benčićeva.\nOna tvrdi da nakon raspada SFRЈ u Hrvatskoj nije došlo do procesa suočavanja sa prošlošću, već je uslijedio “novi agresorski rat, sa čijom su ratnom propagandom ponovo prizvani u sjećanje dugo vremena utišavani narativi iz prošlosti”.\n“Tako, umjesto da postane mjesto mira i mogućeg pomirenja, Јasenovac ostaje najizraženiji simbol konfliktnog nasljeđa Drugog svjetskog rata i poslijeratnog perioda”, navela je Benčićeva.


direktor, CTP Invest, Srbija\nG. Vlatko Đuriček je diplomirao građevinarstvo na Univerzitetu u Beogradu. G. Đuriček je 2011. godine započeo svoju profesionalnu karijeru kao menadžer razvoja i investicija u Delta Agraru, koji je od 2006. godine deo Delta Holdinga. Ima više od 11 godina iskustva u akviziciji, investicijama i razvoju nepokretnosi u saradnji sa međunarodnim i najvećim domaćim kompanijama za nekretnine kao što su Lidl i MPC Properties.\nVlatko Đuriček je krajem 2017. godine imenovan za direktora CTP Invest Srbija, spreman da iskoristi svoju široku stručnost u oblasti nekretnina. Tokom ovog perioda, portfolio u Srbiji raste progresivno i očekuje se da će uskoro imati svojih prvih 355.000 kvadratnih metara.\nVlatko Đuriček je takođe član TOP 30 CTP menadžment tima.\nКljučne znanja: efikasnost, interesovanje za inovacije, kreativno, komercijalne nekretnine, maloprodaja, supermarketi, retail parkovi, trgovački centri, Industrijski parkovi, logistički centri, razvoj lokacija, kupovina zemljišta i imovine, prehrambena industrija, razvoj maloprodajne mreže, investicije i razvoj, razvoj poljoprivrednih projekata, razvoj preduzeća, razvoj novih projekata, ekspanzija, izgradnja, upravljanje projektima u građevinarstvu, upravljanje timom, menadžment, menadzment kompanije, menadzment, izdavanje nepokretnosti, property management.


Svet Pocetna – Страна 6 – Studio B\nIstraživanje:Manjak vitamina D, teži oblik zaraze\nIstraživanje koje je sprovedeno u Italiji na osobama koje su ozdravile od kovida-19, pokazalo je da je nedostatak ili nizak nivo vitamina D u organizmu povezan sa težim formama bolesti, piše dnevni list “La Sanita”, posvećen medicinskom osoblju.\nStudija:AstraZeneka efikasna između 79 i 100 odsto\nVakcina kompanije AstraZeneka i Oksfordskog univerziteta pokazala je 79 odsto efikasnosti u sprečavanju simptomatskog kovid-19 i 100 odsto u sprečavanju ozbiljnih slučajeva bolesti, saopštila je kompanija AstraZeneka, pozivajući se na rezultate jedne američke studije.\nBrisel:Komemoracija povodom godišnjice samoubilačkih napada\nBelgijski kralj i kraljica odali su danas počast žrtvama samoubilačkih, terorističkih bombaških napada, u kojima su pre tačno pet godina u briselskoj podzemnoj železnici i na aerodromu ubijene 32 osobe, a ranjene stotine.\nDanska: Dva slučaja tromboze posle vakcinacije AstraZenekom\nDanske vlasti saopštile su da su evidentirana dva slučaja stvaranja krvnih ugrušaka kod medicinskih radnika vakcinisanih AstraZenekinim preparatom.\nEvropa zabeležila više od milion smrti od kovid-19\nBroj smrtnih slučajeva povezanih s korona virusom u evropskom regionu premašio je milion, dok razne varijante virusa koje uzrokuju treći talas infekcija prete da ponovo preplave bolnice\nFrancuska obnovila upotrebu vakcine AstraZeneka\nFrancuski medicinski regulator odobrio je je nastavak upotrebe AstraZenekine vakcine protiv kovid-19, ali je ukazao da bi ta vakcina trebalo da bude data samo osobama starijim od 55 godina.\nAstra Zeneca bezbedna vakcina kaže evropska agencija za lekove\nEvropska agencija za lekove došla je do jasnog naučnog zaključkada je vakcina Astra Zeneka sigurna i bezbedna i da njena efikasnost u sprečavanju obolevanja od kovida-19 umnogome pravazilazi moguće rizike\nZamenili vakcine prilikom revakcinacije\nU tri slučaja zamenjene su vakcine prilikom revakcinacije u Zarbrikenu u Nemačkoj i to tako što je ljudima posle prve vakcinacije data vakcina drugog proizvođača.\nProtesti taksista u Barseloni zbog povratka Ubera\nViše stotina taksista poremetili su saobraćaj u Barseloni, u znak protesta zbog povratka Ubera u taj grad nakon dvogodišnje pauze.\nNY Times:Srbija ispred daleko bogatijih zemalja EU po vakcinaciji\nAmerički list "New York Times" objavio je da Srbija ima drugu najvišu stopu vakcinacije u Evropi, nakon što je prihvatila vakcine svih dobavljača, uključujući Kine i Rusije, i da "sada uživa u sjaju uspeha jednog dobrog rata: borbi da vakciniše svoje ljude"


Vesti online / Slobodno Vreme / Zdravlje / "Gadno" stvorenje koje vas leči: Pijavice u službi zdravlja\nČudotvorna životinja rešava mnogobrojne zdravstvene probleme\n* Ako ste ova krvna grupa, imamo dobre vesti za vas\nFermenti pijavica utiču i na psihološko stanje pacijenta jer smanjuju količinu hormona stresa - kortizola, što je jako važno kod kardiovaskularnih oboljenja.\nMože se reći da "pijavica čuva srce" jer hirudoterapija deluje kompleksno i na različitim nivoima - energetskom, psihološkom, biohemijskom i fiziološkom. Dokazano je da ona normalizuje mikrocirkulaciju, smanjuje otečenost, upalu, bol, ishemiju i normalizuje krvni pritisak.\nŽelite zategnutu kožu? Prepustite se malim nemanima\nHirudoterapija se pokazala i kao veoma efikasan metod u borbi protiv celulita. Za to su zaslužna dva fermenta koja poseduje pijavica: hijaluronidaza i lipaza, koji rastapaju "pomorandžinu koru".


Rekonstruisane prostorije Istorijskog arhiva, Vesić poručio: Ovo je važan dan za kulturu Beograda - Telegraf.rs\n20/08/19 | 17:22\nRadovi su koštali 144 miliona dinara\nU Istorijskom arhivu Beograda završeni su radovi na rekonstrukciji dva depoa ukupne površine 2.400 metara kvadratnih u kojima je smeštena arhivska građa čime su se ispunili neophodni uslovi za njeno bezbedno čuvanje i zaštitu od štetnih uticaja.\nRadovi su koštali 144 miliona dinara, a podrazumevali su izgradnju stabilnog sistema zaštite od požara, ugradnju novog sistema klimatizacije, postavljanje led rasvete i instaliranje novog sistema grejanja u depoima.\nZamenik gradonačelnika Beograda Goran Vesić je rekao da je danas važan dan za kulturu Beograda i dodao da se u depoima koji su rekonstruisani nalazi oko 13 kilometara arhivske građe.\nTo je, kaže, čitava istorija Beograda i veoma je važno što se arhivska građa konačno čuva na pravilan način.\nVesić je najavio da će u budućnosti biti izgrađena nova zgrada Istorijskog arhiva Beograda koja će, dodao je, biti veličine postojeće zgrade.\n- Spremamo čitav niz projekata zajedno sa Istorijskim arhivom Beograda, a jedan od njih je digitalizacija urbanističke i tehničke projekte - rekao je Vesić i dodao da se razmišlja i o tome da se digitalizuju i poslovne knjige.\nPostoji čitav niz projekata koje će Grad uraditi sa Istorijskim arhivom jer u skladu sa odlukom Vlade Srbije sva arhivska građa treba da bude digitalizovana, dodao je Vesić.\nDirektor Istorijskog arhiva Beograda Dragan Gačić je rekao da je ovo veliki dan za tu instituciju i kulturu grada Beograda jer će se sada na mnogo bolji i adekvatniji čuvati arhivska građa.\n- Reč je o najmodernijim sistemima koji se tiču klime i grejanja, a ono što je najbitnije je protivpožarni sistem za čuvanje dokumentacije koja je u hartiji - rekao je on.\nInvestitor radova u Istorijskom arhivu Beograda je gradski Sekretarijat za investicije, a radove je izvela kompanija "ELKOMS".


Na zapadnom Balkanu u 2018. kreirano 96.000 radnih mjesta – Biznis.ba\nNaslovnaBiHNa zapadnom Balkanu u 2018. kreirano 96.000 radnih mjesta\nNa zapadnom Balkanu u 2018. kreirano 96.000 radnih mjesta\nobjavljeno 02. apr 2019. u 10:25 2. apr 2019.\nPrema podacima iz posljednjeg Redovnog ekonomskog izvještaja za zapadni Balkan, Potrebno je ubrzavanje reformi, ekonomski rast na zapadnom Balkanu bilježi ubrzanje sa 2,6 procenata u 2017. na 3,8 procenata u 2018. godini, uz projektovani prosjek od 3,7 procenata u 2019-20.\n„Donosioci politika u regionu bi trebali implementirati reforme koje će imati održivi rast i podstaći otvaranje radnih mjesta“, kaže Linda Van Gelder, direktorica Svjetske banke za zapadni Balkan. „Brzorastuće kompanije stvaraju najveći broj radnih mjesta na zapadnom Balkanu, ali takvih kompanija je malo, naročito u poređenju sa drugim malim tranzicionim ekonomijama u Evropi. Uklanjanje prepreka koje malim preduzećima otežavaju konkurentnost i rast će otvoriti mogućnosti za ljude – ohrabrujući poduzetništvo i inovacije, jačajući rast zapošljavanja i oslobađajući potencijal ljudskog kapitala ovog dinamičnog regiona.“U izvještaju se naglašava da zemlje koje su se opredjelile za fiskalnu konsolidaciju bilježe pad javnog duga, a da je očuvanje ovih rezultata od ključnog značaja. U većini zemalja javni dug je i dalje visok, a javnom potrošnjom dominiraju veliki izdaci za plate u javnom sektoru i netargetirani socijalni programi. Stoga unapređenje efikasnosti i pravednosti javne potrošnje, kao i jačanje mobilizacije prihoda ostaju prioriteti za zemlje zapadnog Balkana.


Brnabić: Vučić dobio usmene predloge o rešavanju pitanja Kosova, ne mogu da komentarišem - Srbija Vesti - Aktuelno|net\nBrnabić: Vučić dobio usmene predloge o rešavanju pitanja Kosova, ne mogu da komentarišem\nPremijerka Ana Brnabić danas je, odgovarajući na pitanje novinara da li je predsednik Srbije Aleksandar Vučić dobio neki zvanični dokument o rešavanju pitanja Kosova, rekla da je razgovarala sa Vučićem o tome, ali da to još ne može javno da komentariše kako ne bi ugrozila pregovaračku poziciju.\nBrnabić:Vučić dobio usmene predloge o Kosovu\nPremijerka Ana Brnabić odgovarala na pitanje novinara da li je predsednik Srbije Aleksandar Vučić dobio neki zvanični dokument o rešavanju pitanja Kosova.\nBrnabić: Vučić dobio neke verbalne predloge o statusu Kosova\nPremijerka Srbije Ana Brinabić izjavila je danas da je razgovarala s predsednikom Aleksandrom Vučićem o informacijama da je od međunarodnih zemalja dobio predloge o statusu Kosova i da je on potvrdio da jeste dobio "neke verbalne predloge".\nBrnabić: Vučić dobio usmene predloge, ne mogu da komentarišem\nPremijerka Ana Brnabić je, odgovarajući na pitanje novinara da li je predsednik Srbije Aleksandar Vučić dobio neki zvanični dokument o rešavanju pitanja Kosova, rekla da je razgovarala sa Vučićem o tome, ali da to još ne može javno da komentariše kako ne bi ugrozila pregovaračku poziciju.\nPremijerka Srbije Ana Brinabić izjavila je danas da je razgovarala s predsednikom Aleksandrom Vučićem o informacijama da je od međunarodnih\n"Vučić dobio samo verbalne predloge o Kosovu"\nPremijerka Ana Brinabić izjavila je da je razgovarala s Aleksandrom Vučićem o informacijama da je od međunarodnih zemalja dobio predloge o statusu Kosova. "U ovom trenutnku zbog naše pregovaračke pozicije ne bih komentarisala tako nešto", rekla je Brnabić na 85. Međunarodnom poljoprivrednom sajmu u Novom Sadu.\nBrnabić: Vučić dobio usmene predloge o rešavanju pitanja Kosova, ne mogu da ...


Požarevac među gradovima i opštinama koje mogu da konkurišu ekološkim projektima u okviru NIS-ovog programa – Te2 Media\nOprez: Fišing prevara na internetu, hakeri traže otkup od 1.400...\nSud doneo prvostepene presude za ubistvo starije žene u Požarevcu\nPožarevac među gradovima i opštinama koje mogu da konkurišu ekološkim projektima u okviru NIS-ovog programa\nPožarevac je jedna od 12 lokalnih samouprava koje će moći da konkuriše za zamenu kotlarnica, ozelenjavanje i pošumljavanje javnih površina.2 min\nNa svečanosti u Palati „Srbija“ Memorandum o saradnji u okviru programa društvene odgovornosti ”Zajednici zajedno 2021” potpisali su generalni direktor kompanije NIS Kiril Tjurdenjev, potpredsednica Vlade Srbije i ministarka energetike i rudarstva Zorana Mihajlović i ministarka zaštite životne sredine Irena Vujović. Manifestaciji su prisustvovali i predstavnici lokalnih zajednica, učesnica programa „Zajednici zajedno“, saopštilo je Ministarstvo energetike.\nMihajlović je danas rekla da zelena agenda i zelena ekonomija treba da budu model rasta i da svi projekti koje realizuje država, kao i lokalne samouprave i društveno odgovorne kompanije, treba da doprinesu da Srbija ide putem održivog razvoja.\nVujovićeva je navela da će 12 gradova i opština imati priliku da konkuriše sa ekološkim projektima u oblastima koje je NIS prepoznao kao prioritet, a to su, između ostalog, zamena kotlarnica, ozelenjavanje i pošumljavanje javnih površina. Ona je dodala da se nada da će i druge društveno odgovorne kompanije slediti primer NIS-a, jer je borba za bolju životnu sredinu zajednička.\nTjupdenjev je istakao da je u ekološke projekte ova kompanija uložila gotovo 120 miliona evra, a da su efekti zahvaljujući kapitalnim projektima, u kojima se vodi računa o zaštiti životne sredine, višestruko veći.\nPotpisivanjem sporazuma o saradnji između NIS-a i 12 lokalnih zajednica započeo je ovogodišnji konkurs „Zajednici zajedno“. Konkurs je otvoren do 5. jula 2021. godine, a rezultati konkursa biće objavljeni do 15. septembra 2021.


Prikazivanje članaka po tagu Dečja nedelja 2019\n07 oktobar 2019\tBečej\nDečja nedelja: Poboljšanja i obećanja – ali 2.000 dece manje za desetak godina\nDečju nedelju u Bečeju otvorili su danas najmlađi Bečejci iz vrtića koji su oslikavali gradski trg, dok im je predsednik opštine delio bombone.\nDa bombone nisu dovoljne, jasno je i organizatorima Dečje nedelje, ali i čelnicima opštine, jer su na konferenciji za novinare, koja je prethodila otvaranju nedelje posvećene deci, prezentovani i sumorni podaci o situaciji dece u Bečeju – na teritoriji opštine u ekstremnom siromaštvu živi oko 1.000 mališana, u odnosu na 2007. godinu u opštini danas ima 2.000 manje dece, ove godine u pripremno predškolski program nije bilo upisano 23 mališana, međutim, ispostavilo se da 22 njih više ne živi u Bečeju…\nNa konferenciji za novinare su u ime organizatora nedelje Društva prijatelja dece, govorile predsednica organizacije Izabela Šormaz, koordinatorke manifestacije direktorka PU „Labud Pejović“ Tatjana Mitić i koordinatorka ličnih pratilaca u Centru za socijalni rad Dunja Šormaz, predsednik opštine Dragan Tošić, član Opštinskog veća Čaba Štefaniga i učenice Gimnazije i Tehničke škole Kristina Pap i Nikita Brusin, koje su predložile više sadržaja za mlade, kao što je organizovanje nekog njihovog kutka i pomoć prilikom učenja/usavršavanja.\nNovinarima su, osim što je rečeno da upravo ove godine obeležavamo 30 godina od usvajanja Konvencije Ujedinjenih nacija o pravima deteta, te da je slogan nedelje za decu „Da pravo svako – dete uživa lako! – 30 godina Konvencije o pravima deteta“, predstavljeni najvažniji programi Dečje nedelje, kao što su humanitarna akcija „Deca deci“, tribina o situaciji dece u Bečeju, završni hepening, a Šormaz je istakla da je u ovoj oblasti jedna od najvažnijih stvari donošenje krovnog zakona o pravima deteta i o zaštitniku građana, to jeste obećano u Vladi Srbije i rečeno je da će biti uskoro usvojeno. Pored toga, izuzetno je važno i donošenje nacionalnog plana za decu – koji je „istekao“ je 2015. godine.\nS druge strane, kazala je Šormaz, opština Bečej od 2007. godine kontinuirano ima lokalne planove akcije za decu i dodala da uskoro počinje pripremanje novog dokumenta koji bi trebalo da bude usvojen krajem 2020. godine.\nPrema njenim rečima dobro je da su u Bečeju poslednjih godina uvedene i unapređene mnoge usluge socijalne zaštite, koje doprinose poboljšanju položaja dece i koje se u značajnoj meri sufinansiraju iz opštinskog budžeta. „Prvenstveno mislim na otvaranje i unapređenje rada dnevnog boravka Centra za socijalni rad, na uslugu ličnog pratioca deteta, na porodično savetovalište, na niz drugih, socijalno-pedagoških podrški koje se realizuju na teritoriji opštine u saradnji sa mnogim nevladinim organizacijama, verskim organizacijama i drugim ustanovama. Pozitivno je, pošto je uvedeno obavezno inkluzivno obrazovanje, što se deca u velikom broju upisuju u tipične škole i da nemamo toliko izraženu segregaciju na teritoriji opštine, međutim, ovde kao jednu hitnu meru treba da uvedemo pedagoške asistente u nastavu“, rekla je Šormaz i istakla da dok država ne obezbedi dovoljno finansija i zakonskog okvira za asistente, taj problem treba da reši opština sa svojim resursima, „kao što smo neke stvari u Bečeju rešavali i pre donošenja krovnih zakona.“\nOna je ocenila da je dobra međusektorska saradnja na smanjenju nasilja, da je Bečej na vrhu republičkog proseka što se tiče imunizacije dece, oko 99 odsto dece je vakcinisano, da se u tri vaspitne ustanove realizuje jednosmenski rad, a treba težiti ka tome da u svakoj ustanovi nastava odvija u jednoj smeni i nakon toga da se otvaraju dnevni boravci, da su deca obuhvaćena pripremno predškolskim programom. „Mi smo 23 dece pronašli u Bečeju koje nije upisalo pripremno predškolski program, a kada smo radili terensku analizu., svega jedno dete je pronađeno koje nije tada bilo upisano (sada jeste), a 22 mališana nije živelo u Bečeju, napustili su naše okruženje“.\nPredsednik opštine Dragan Tošić rekao je da mu je drago što su učenice dale svoj predloge za poboljšanje života mladih u Bečeju, te da „ako nešto možemo da ispravimo, popravimo, da nešto novo uvedemo u Bečeju, mislim da nema nikakvih prepreka. Treba nam predlog, treba nam ideja i obećavam da ćemo to pokušati, naravno u sladu sa mogućnostima, da rešimo kako bi deca imala svoj kutak i za druženje i za usavršavanje“.\nUpitan, koliko se novca iz opštinskog budžeta „troši“ na decu, predsednik opštine je rekao da je reč o oko 30 odsto – tu je i finansiranje škola i vrtića. Najavio je i da će uskoro biti raspisana javna nabavka za renoviranje OŠ „Sever Đurkić“, taj posao vredi oko 300 miliona dinara, a dodao je da će potom opština sama ili uz pomoć viših organa vlasti uložiti još oko 10 miliona u opremanje škole. Odgovarajući na novinarska pitanja o nepristupačnosti škola za decu sa telesnim invaliditetom, Tošić je rekao da se lokalna samouprava trudi da odgovori i tim zahtevima – trenutno nijedna škola nije pristupačna – a „Sever“ će nakon renoviranja svakako biti pristupačna za svako dete. On je rekao i da se sledeće godine planira obnavljanje dečjeg igrališta iza nekadašnje robne kuće, koje bi trebalo takođe da bude pristupačna i deci sa telesnim invaliditetom.\nO tome da u opštini živi oko 1.000 dece u ekstremnom siromaštvu, Šormaz je rekla da moraju da se podrže porodice koje imaju decu, a ekonomska situacija je ta koja zahteva jasne mere. Korak napred je to, kako je rekla, što danas Centar za socijalni rad ima tačne podatke o siromašnoj deci i znaju se njihove potrebe, ali se zasad za njih obezbeđuje pomoć na koju te porodice svakako imaju pravo, „ali to nije dovoljno i tu će, verujem, lokalna samouprava, privrednici i poljoprivrednici sigurno naći urgentnu meru“.


Pre nekoliko godina Amerikanka Šeril Sandberg, aktivistkinja, direktorka poslovanja kompanije Fejsbuk i jedna od najmoćnijih žena sveta, iznela je svoje mišljenje da je jedan od najvažnijih koraka, kada je u pitanju uspešna karijera svake žene, pravi izbor supružnika. Takođe je istakla i da je izuzetno bitno da žena na vreme odluči da li će, ili ne, živeti u društvu svog partnera. „Ne poznajem nijednu mladu damu koja je (p)ostala uspešna, a da pritom nije imala stalnu podršku partnera“, kaže Sandberg.\nOsim verovanja da su žene najuspešnije samo onda kada su slobodne, postoje i oni koji se ovakvom stavu protive, navodeći da su neke od najistaknutijih žena sveta u braku ili u vezi. Nažalost, žene se u manje od 20% slučajeva nalaze na najvišim položajima nekih istaknutih kompanija. Ova nejednakost među polovima se danas, uglavnom, opravdava obavezom žene da većinu svog vremena provodi kod kuće i vodi računa o deci.\nJedno istraživanje u Americi, iz 2014. godine, pokazalo je da žene koje nisu bile dovoljno uspešne u dotadašnjim poslovima, nisu svoje nezadovoljstvo usmeravale ka dužnostima koje imaju oko odgajanja dece, već se njihovo povlačenje vezuje upravo za bračne partnere, čiji uspeh i karijera postaju prioritet. „Ako bi trebalo tražiti krivca, onda je to čitavo društvo. Žene trpe veliki pritisak i kada su u pitanju kućne obaveze i vaspitavanje dece, ali i kada je reč o poslovnom životu“, kaže Pamela Stoun, profesorka sociologije iz Njujorka, koja se bavila ovom temom.\nZa potrebe jednog istraživanja napravljena je anketa u kojoj je učestvovalo 25 hiljada nekadašnjih i sadašnjih studenata sa univerziteta Harvard, starosti između 26 i 47 godina. Rezultati su pokazali da je 60% ispitanih muškaraca izuzetno zadovoljno svojim poslovnim uspesima i tretmanima koje firme nude, dok je samo 40% ispitanih žena imalo slično mišljenje. Od svih ispitanih, 83% su činili ljudi koji su u braku.\nMuškarci uglavnom tvrde (čak 75% njih) da kada razmišljaju o bračnom životu uvek lepšu polovinu vide kao nekoga ko u najvećoj meri treba da brine o deci (50% žena kaže da unapred zna da im je takva sudbina). Takođe, veliki broj muškaraca je uveren u to da su njihovi poslovni poduhvati i isticanja svakako bitniji od ženskih.\n„Mladi parovi koji planiraju da započnu zajednički život trebalo bi da razgovaraju o tome koji su njihovi interesi, kako na poslovnom, tako i na ličnom planu. Veoma je važno pronaći partnera koji će poštovati naše želje“, kaže Pamela.\nŽene tvrde da u najvećem broju slučajeva ne mogu da pristupe nekoj značajnijoj funkciji jer zbog uloge majke, koju svaka žena ima, nemaju odrađen dovoljan broj sati kao i muškarci, njihovo radno vreme je nekad kraće, odlaze na trudničko bolovanje i slično. Da li žene mogu da bude uspešne bez partnera?\nKada su Pilar Manćon, istaknutu i uspešnu poslovnu ženu koja je završila doktorske studije u oblasti računarske lingvistike, pitali kako je uspela da ostane samouverena i uspešna, i kako to da je bez ičije pomoći prodala jednu svoju firmu, i to za čak 26 miliona evra, baš u periodu kada se razvodila i postala samohrana majka, ova četrdesetdvogodišnjakinja je izjavila: „I sa muškarcem, i bez njega, mogla bih isto to da postignem“.\nOna danas živi u Kaliforniji sa svojim detetom i tvrdi da žene mogu da istraju u svemu čak i ako su same. Mogu da budu i uspešne poslovne žene, a i domaćice kod kuće koje brižno čuvaju svoju decu. „Nije lako, potrebno je mnogo žrtvovanja, a sve to iziskuje malo sna“, kaže ona.\nPilar je uspela da iskombinuje lepo i korisno. Trudi se da njen poslovni, ali i privatni život ne budu zapostavljeni. Tako, na primer, čak i kada „ugrabi“ petnaestak minuta slobodnog vremena na poslu, ona ode po dete u vrtić, i slično. „Za mene je pravi izazov da se trudim, kako bi mi i posao i partner omogućili da sama biram i menjam neke stvari. Ako nešto hoćeš, to i možeš“, zaključuje Manćonova.